Bannange Abaganda Abasiramu Bayombera ki? – Page 2 – ababaka\nHome Topic Bannange Abaganda Abasiramu Bayombera ki?Page 2\nJuly 10, 2009 at 4:08 pm #24382\nNzijukira ku Obote 2 Kamulegeya yali alwana ne Mulumba kubwa Mufti!! era Museveni byonna abimanyi..kyeyava nekuluno aleetawo Division wakati mu basiraamu okusobola okubafuga obulungi!! kati nno wuuyo yewaana nga bwagenda okubatabaganya!! hahaaa..Buli Muganda ayagala eddiini ye gembawa Kusakata Mubajje kibooko mumugobe ku kitebe kyobusiiramu akitwale e Rwakitula..Eddiini ssi ya Mubajje!!!\nJuly 10, 2009 at 8:59 pm #24386\nEnjawukana zino sizitegeera nnyo, wadde mbadde nga mpulira ate mu basiramu mulimu abatabbuliki ( ndowooza nabatazita), aba Naamu, aba Supreme Council, ate nga nemwaabo mulimu era obutetetete obulala obutonotono. Nze nengamba bwenti, era nga bwetwogera wano bulijjo nekunsonga yaba Kurisitaayo; ABAGANDA MUVE MWEEBYO, TWEGATTE TUTEREZE ENSI YAFFE, BAGITUBBAKO TULI MU KUYOMBA BYA MADIINI ATE NGA NE KATONDA TEBIMUSANYUSA.\nKATONDA N’OBUGANDA OMWOOYO GUMU NE MMEEME EMU.\nJuly 11, 2009 at 3:05 am #24391\nNange kyengamba nti nebwonooba entalabuusi ogyambadde nebwonogisaako wansi ye Katonda tajja kugaana kutambula naawe, ngokuumye obuntu bulamu , yo mu Buwalabu bameka abayombera Obuganda mwaali mugezezaako okubatwalirayo ku kalombolombo ka baganda nakamu nabo nebakatambulirako oba nga mwakisinyizaako babakuba amayinja musitenseni nga bwebajjako abantu Baibuli kubisaawe baleme kuyingizaayo diini ndala .\nKati eyaleeta enjawukana ye ali mukatebe ke nabaana be yesekera mwemuli mukugwangana mubifuba nga nediini gyemulwaniramu abasinga obungi gyemwagijja tebabamanyi era tebafaayo ku kunkufu zemwetusaako ebintu bikyuuse osobola okusinza kyonna kyoyagala naye lwaaki okiyiira omusaayi nga ne Mukama waffe yennyini yasaawo eddembe buli omu asinze kyayagala.\n. Musooke mulwanire egwanga lyammwe kuba singa mujjukira nga tebanabaletera madiini gabesuzanngana mu bulago mwalina gwanga era teri noomu gwetwawulira nti ekika gundi kirumbye ekika kino olwensonga emu oba endala mwetunulemu mujjukire nti muli baana ba Kintu ne Nambi , eyaleeta amadiini yabasanga muli baluganda Abaganda .\nAmawanga amalala lwaaki go tegalwaana bo ewaabwe eddini teyatuuka oba bagezi okutusinga okukulembeza amawanga gaabwe? ebizibu nomusaayi Buganda gweyiye tegubamala? mulina nammwe okugattako enkayana zammwe bwo Obuganda bulyegatta ddi nga mawanga amalala mu nsi yonna ? mwe temulaba nti omulabe wa Buganda bino byennyini byayagala? tukoyesebbwa ebya bagwiira ebitwawulayawula mutusasire mukomye enyombo zammwe twezze obujja .\nDecember 15, 2009 at 2:38 am #25649\nBbirikkadde emyaka gy’amaze ng’alindirira akalabba aginyumya nga lutabaalo\nBbirikkadde (ku kkono) ng’ali ne Sheikh Kakeeto amukulisa ekkomera.\nHAJI Muhammad Bbirikkadde emyaka 30 gy’amaze mu kkomera e Luzira ng’alindiridde okuwanikibwa ku kalabba aginyumya nga lutabaalo. MEDDIE MUSISI gwe yanyumirizza byonna:\nOlunaku lwange olwasooka mu kkomera nali mugumu nnyo naye amaanyi gaagenda ganzigwamu mpola nga ntandise okuwozesebwa.\nBuli mulundi gwe naleetebwanga mu kkooti nga nfuna omukisa okulaba ku booluganda n’emikwano era nga banzizaamu amaanyi bwentyo ne ntuuka okuddayo e Luzira nga ndi mugumu.\nWabula omulamuzi lwe yantyemulira nti ng’enda kuwanikibwa ku kalabba, amaanyi n’essuubi byanzigwamu. Omwoyo gwange gwansombera ebintu bingi wabula bwe waayitawo ebbanga ne ng’uma anti nga sikyalina kyakukola.\nNasalawo okwekwasa Mukama Katonda wange era okuva lwe nayingira e Luzira Imani yange yeeyongera okulinnya nga buli kadde mba mu kumusaba ansonyiwe byonna ebyansobako.\nObulamu bw’ekkomera si bwangu mwana wange era tobwagalizanga munno ate n’okusingira ddala oyo aba amaze okusalirwa ogw’okufa anti bangi essuubi litera okubaggwaamu amangu na ddala bw’aba nga si mukkiriza.\nBuli lunaku mbadde nsaba emirundi egisoba mu 1000 nga nneegayirira Mukama ansonyiwe antaase ekkomera ate bw’aba asazeewo okunzita anzite nga ndi mukkiriza.\nMu mazima ebbanga ery’emyaka 30 ddene nnyo era omuntu yenna alimala mu kkomera n’atabonerera aba wa bwongo butono nnyo.\nMu kkomera mbadde nfuna buli kalungi abooluganda lwange ke baba basobodde okundeetera era nga bwe mba ndwadde nfuna bulungi obujjanjabi obwetaagisa.\nBannange ebintu bikyuse nnyo ku maaso gange, eno ensi kati ndabira ddala nga mpya.\nMu kiseera kino tosobola kumpa mmotoka ne ngikuvugira mu Kampala anti nnyinza okwekanga nga ntomedde gwe ate enguudo zonna zakyukakyuka dda zigenda bugenzi nga tezikomyawo.\nWabula bannange tusaana tumanye ekintu kimu nti singa omuntu aba akoze ensobi ne yeetonda asaana asony-iyibwe kubanga ensobi zonna zikolwa omuntu omulamu.\nDecember 15, 2009 at 2:59 am #25650\nAbasiraamu mu Buganda beyisa nga gwanga ddala omusiraamu nebwakola ekisobyo ekifanan kitya kasita abeera musiraamu nga bonna batunula ebbali , wano Amin yatugumbula Abaganda tewawulirayo musiraamu yemulugunya , ekyewunyisa nti mu buwalabu gyebajja eddiini yaabwe tebaagala kugoberera buli kyonna ekikwaata kudiini eyo, naye balondobamu ebinabagasa ate kyebelabira nti yo ediini gyebagiggya basokera kukuuma mawanga gaabwe .\nBwekiba nti okunyakulako omuntu ensawo kikutemyaako omukono olwo okunyakula obulamu bwomuntu kyo kikulesaawo ngo sajjalaata ebweeru ate nga tosse muntu omu oba babiri oba kkumi.\nEkimalawo effujjo munsi bebantu okulisalira amagezi sosi kudda mu kuwaniriza nakugwa mubifuba abo ababa batemudde abantu baffe nokubakolera obubaga, sirowooza nti singa yatemula mwaana wa sheik Kakeeto yandibadde naye mu bbinu lyalimu kati, ye yali alambudde kunganda za bantu Bbirikadde be yatwaala ekaganga?\nwaliwo okuziba amaaso ffenna netulemera munsobi.\nAbasiraamu mukulembeze egwanga lyamme erya Buganda kuba byonna kyekimu nobusiraamu bwonna temubugoberera nga bwebabubawa gyemubujja at least mubeeko nekimu nga kijjuvu.\nBbirikadde yawoza buvubuka bwebwamuttisa abantu ,mu beyatta mwalimu omwana we oba nyina oba mukazi we? oba obuvubuka bwamusongeranga kubaana ba balala bokka? ekyo kutta omuntu oba ogenze wala nga mudakiika emu mwogera akwegayirira nga mu yokubiri omusalirawo enkomerero ye , nomala nogamba nti oyo mumaze baleete omulala , tetwagala kumanya byayiseemu kuba ye kafulumye ajja kubyerabira naye beyajjako abantu be ekituli tekigenda kuziba.


Bukedde Online - Omuyimbi Jovan Luzinda alangidde Grace Khan obulogo\nEngeri gy’okozesa ekiseera kino okunyweza laavu yammwe\nBakubye owa LDU mu kafiyu\nOmuyimbi Jovan Luzinda alangidde Grace Khan obulogo\nLaba ebbinu eribeera mu mmotoka z’empaka...\nAbayimbi ba Da Nu Eagles, bbandi ya Geoffrey Lutaaya batabuse. Jovan Luzinda alangidde Grace Khan okumugendera ku musawo asibe olubuto lwa mukyala we omukulu.\nGrace Khan (ku kkono) ng’aliisa Kitonsa kkeeki ku kabaga akamu gye buvuddeko. Mu katono ye Jovan Luzinda\nMukwano gwa Grace Khan amanyiddwa nga Essie alumirizza omuyimbi oyo okumukulembera ewa Seeka Umar Kamoga okukola ku by’okusibira olubuto ku mukyala wa Luzinda.\nSeeka Umar Kamoga agamba nti ku kusiba olubuto, Grace yagattako okumusaba azzeewo omukwano gwabwe ne Jovan kubanga yali (Jovan) takyamulaga (Grace Khan) bulungi mukwano ng’obudde abuwa nnyo mukyala we omuzito.\nOKWO KUNNYONOONA - GRACE KHAN\nEby’okumulumiriza obulogo, Grace Khan yabyogeddeko ng’ebyokumwonoonera erinnya nti kubanga ye n’ewa Seeka Umar tamanyiiyo.\nYabasabye baleete obujulizi. Yagambye nti wadde nga yalina enkolagana ne Jovan, talina kya bulogo kyonna kye yali akoze: “Ndayira Katonda okutta jjajjange kubanga mwagala nnyo, sigendangako ku musawo yenna.”\nYagasseeko nti, “abo bwe bagenda mu maaso n’okumpaayiriza hhenda kubaggulako emisango.” “Nawulira dda ebintu by’obulogo mu bayimbi.\nNze ndi muyimbi muto mu myaka ne mu kisaawe kati okunnyingiza mu by’okuloga baagala kunzitira katale. Nkyalina emikisa gy’okufumbirwa n’okuyimba ne mbeera omuntu ow’amaanyi.\nKati nga lwaki ndoga omuntu?” Bw’atyo Grace eyasangiddwa e Mengo bwe yategeezezza Bukedde ku Lwokusatu. Kyokka yaggumizza nti akyayagala Kitonsa. Kyokka ne Essie yalayidde nti by’alumiriza Grace Khan bituufu.\n“Katonda okunzigyako ebyange byonna, Grace yagenda ewa Seeka.”\nObuzibu buva wa ?\nSeeka Umar ne Kkojja Kitonsa baamukwano. Kitonsa ye muninkini wa Grace Khan eyamupasula ku Jovan. Kitonsa yasooka kubeera maneja we, ekyaddirira ne baagalana.\nKitonsa nga tannaganza Grace Khan, yalina omukyala ‘ssenga Namatovu kyokka ne bafunamu obutakkaanya nga Kitonsa aganzizza Grace Khan.\nWabula omwaka oguwedde, Namatovu yazaalidde Kitonsa ne bakola n’omukolo gwa ‘akiika’.\nSeeka Umar yategeezezza Bukedde nti ku mukolo ogwo (ogwa akiika), maama wa Kitonsa yeegayirira mutabani we akyawe Grace Khan n’atuuka n’okutiisatiisa okumuzaalukuka bw’atakikola.\nKino maama yakikola lwa kusaba kwa Namatovu eyali akoze byonna okukyawaganya Kitonsa ne Grace n’alemwa, ensonga kwe kuzitwala ewa nnyazaala we.\nNoolwekyo tekyewuunyisa Seeka Umar bw’aba nga yavuddeyo n’ayasa ebyama bya Grace Khan eby’okugenda ewuwe asibire olubuto ku mukyala wa Luzinda.\nKitonsa by’ayogera Kitonsa agamba nti ekyamutabula ne Grace Khan kwogeranga nnyo mu mawulire ebibakwatako ng’ate ye obulamu bwe abwagala tebumanyiddwa nnyo mu bantu balala. Jovan Luzinda ye yayimba ‘Omuwala embooseera’ ate Grace Khan n’ayimba ‘Simanyi’.\nEngeri Lutaaya gy’azimbye Da Nu Eagles mu myaka esatu\nIrene Namatovu amenye likodi ku Obligato\nTukuleetedde eby'afaayo bya kiraabu ya Express eri mu kattu k'okusalwako nga Hajji Hassan Bulwadda ye ssente waayo owe 13\nEngeri gy’okozesa ekiseera kino...


Bukedde Online - Akakiiko kakunyizza Kiconco ku ttaka ly’e Lusanja\nEkkolero ly'engoye erya NYTIL lya kuwa Bannayuganda...\nEBIKWATA KU KICONCO\nAKAKIIKO akanoonyereza ku mivuyo gy’ettaka kazudde ebikwata ku musajja Kiconco eyasengudde abaabadde ku ttaka ly’e Lusanja eryasitudde Pulezidenti Museveni okugumya be baamenyedde amayumba.\nAbatuula ku kakiiko baamubuuzizza akana n’akataano nga baagala okuzuula amaanyi agasengula abantu gy’agajja era ne bamubuuza ne by’enkolagana eyogerwako wakati we ne Gen. Salim Saleh. Medard Kiconco ayogerwako ng’omugagga, kyokka kigambibwa nti alina b’akwatagana nabo naddala mu bitongole by’ebyokwerinda nti era be baamuyambyeko ne mu kusengula abantu.\nPulezidenti Museveni olwayimirizza okwongera okumenya n’okusengula abantu e Lusanja (ku nsalo ya Kampala ne Wakiso) gye baamenye amayumba 350 wiiki ewedde, akakiiko akanoonyereza ku mivuyo gy’ettaka ne kayita Kiconco n’akola siteetimenti ng’annyonnyola ku bukambwe obwakozeseddwa ng’asengula abantu n’engeri gye yafunamu ettaka eryo.\nOmuwandiisi w’akakiiko Dr. Douglas Singiza yategeezezza Bukedde nti Kiconco yasoose ne yeeyanjula mu kakiiko ku Lwokusatu akawungeezi ne bamuggyako siteetimenti. Okweyanjula kyaddiridde akakiiko okumulagira okulabikako ku Lwokubiri wabula n’atagendayo.\nKu Lwokusatu, Omulamuzi Catherine Bamugemereire akulira akakiiko olwatudde mu ntebe ye n’alagira amyuka munnamateeka w’akakiiko John Bosco Suuza annyonnyole oba Kiconco yabadde ajja.Suuza yasabye akadde asooke yeebuuze ku batambuza empapula ezimuyita.\nOlwakomyewo oluvannyuma lw’amalya g’ekyemisana n’ategeeza nti, Kiconco yabadde mu kkubo ng’ajja mu kakiiko era olw’eggulo yakituukirizza wabula olw’okuba yatuuse essaawa ziri mu12:00 ez’akawungeezi n’atamaliriza ne bamulagira addeyo ku Lwokuna bongere okumubuuza ebibuuzo ebikwata ku ttaka lino.\nPulezidenti Museveni ng’ali ne baminisita n’Omulamuzi Bamugemereire bwe yakyadde mu kifo ky’e Lusanja awali abantu be baamenyedde amayumba. Bamugemereire yamutegeezezza nti abantu beekubira enduulu mu kakiiko n’awa ekiragiro ekiyimiriza Kiconco okubasengula kyokka kyamukanze ng’alaba abantu balaajana babasengula n’okubamenyera amayumba mu bukambwe n’agattako nti okusengula kwakoleddwa tebagoberedde mateeka.\nAbantu abamu era baatuuse n’okutegeeza Pulezidenti nti erinnya lya Salim Saleh libadde livaayo nnyo era bateebereza nti y’ali emabega w’okubasengula era Museveni yagezezzaako okukubira Saleh essimu abimubuuze, kyokka nga Saleh takwata.\nOluvannyuma Saleh nti yabyegaanye n’agamba nti tamanyi ngeri linnya lye gye lyayingizibwa mu bya ttaka eryo.\nBAMUBUUZIZZA KU BANENE NE SALIM SALEH\nNg’ali mu kakiiko, baamubuuzizza ebya Gen. Salim Saleh (Caleb Akandwanaho) n’akakwate k’amulinako wabula n’abyegaana ng’agamba nti ye muntu waabulijjo omusuubuzi anoonya ssente.\nBaamubuuzizza ne ku banene abalala aboogerwako abamuwaga okukozesa eryaanyi erisukkiridde mu kusengula abantu abanaku, n’agamba nti talina munene yenna amuyambako mu bizinensi ze. Baamubuuzizza ne ku kkampuni ye eya Lexman Limited n’ategeeza nti ye yagyetandikirawo era talina bamuyambako mu kugiddukanya.\nBannamateeka ba Kiconco abaakulembeddwa George Muhangi owa Kafeero & Company Advocates, mu lukuhhaana lwa bannamawulire lwe baatuuzizza ku Lwokusatu baategeezezza nti omuntu waabwe talina kakwate na maka ga Bwapulezidenti ng’abantu abamu bwe bakimussaako.\nYAKOZESA OBUWUMBI 11 Muhangi yategeezezza nti ettaka ly’e Lusanja eririko enkaayana, Kiconco yayita mu mitendera emituufu okulifuna. Baayongeddeko nti abatuuze bye baagambye Pulezidenti Museveni nti mutoowe Salim Saleh y’abasengula si bituufu kuba ettaka lyabwe.\nKiconco yinvesita alina ssente era ye nannyini kkampuni ya LexmanLimited. Baagambye nti Kiconco yeewola obukadde bwa ddoola busatu mu za Uganda obuwumbi obusukka mu11 nti era aba Equity Bank be baazimuwola okukulaakulanya ettaka eryo ng’assaawo ekkolero.\nMuhangi yannyonnyodde nti: “Ettaka lino liri ku yiika 10, twaligula mu 2014 okuva ku Paul Bitarabeho. Buli yiika twagigula obukadde 250. Twasangako abasenze 16 bokka. Era Bitarabeho yali yabatwala mu kkooti ng’abavunaana okwesenza ku ttaka lye mu bukyamu. Amannya g’abasenze bano Kkooti Enkulu egalina kuba gazze gakoonebwako ng’omusango guno guwozebwa”, bwe yagambye.\nYayongeddeko nti bwe baasalawo okugula ettaka eryo, baagenda mu Kkooti Enkulu mu Kampala ne bagitegeeza nti beetegefu okutegeeragana n’abasenze 16 abaaliko. Nti kkooti kino yakikkiriza ne bategeeraganira wabweru wa kkooti buli omu n’asasulwa era n’obukakafu obulaga nti baasasulwa babulina.\nYagambye nti buli muntu baamusasula okusinziira ku bugazi bw’ekibanja n’ennyumba ye. Mu be bajjukira ku basenze be baasasula kuliko; Paasita Samuel Mayanja nga baamuwa obukadde 75, era bakkiriziganya ku nkola nti buli gwe basasula basooka kumuwaako kitundu n’asooka amenyawo olwo ne bamumalayo.\nNaye Paasita baasalawo okumuwa zonna kuba yabalaga nti mumalirivu okubaviira. Bannyonnyodde nti, Paasita ono baamusaba abeeko ky’abasingira n’abawa ekyapa ky’ettaka eddala era n’okutuusa kati bakirina naye bwe yagira ne yeekyusa n’agaanira ku ttaka ly’e Lusanja ne banne babiri.\nNti bwe waayitawo akabanga Paasita ne banne ne baddamu okutunda ebifo byabwe nga basalamu poloti ne baguza abantu abalala. Muhangi yayongeddeko nti abantu bonna abaamenyeddwa amayumba gaabwe gabadde gakazimbibwa wakati w’omwaka oguwedde na guno. Wabula abatuuze kino baakiwakanyizza nga bagamba nti baamenye n’amayumba agamazeewo emyaka egisukka mu 20.\nAb’e Lusanja bamezze Kiconco mu kkooti\nBongedde akazito ku Medard Kiconco


AMAZIGA! Wuuno owa bodaboda bamukubye ennyondo ku mutweAMAZIGA! Wuuno owa bodaboda bamukubye ennyondo ku mutwe\nAMAZIGA! Wuuno owa bodaboda bamukubye ennyondo ku mutwe, Pikipiki ne ssente zitwaliddwa\nPoliisi y’e Luweero ekutte abantu bana (4) ku misango gy’okwenyigira mu kubba n’okutta aba bodaboda.\nAbakwate kuliko Godfrey Kafuluma, Ibrah Ssesanga, Christopher Ssenyondo ne Sharif Mubiru nga bonna batuuze mu zzooni y’e Nansana East mu Monicipaali y’e Nansana mu disitulikiti y’e Wakiso.\nAbakwate, bali ku misango gy’okutta Denis Lukyamuzi mu zzooni y’e Galuwero mu Tawuni kanso y’e Luweero.\nOkusinzira ku Isah Ssemogerere, omwogezi wa Poliisi mu kitundu ekyo, abakwate ssaako ne banaabwe abakyalira ku nsiko, ku Mmande ya sabiiti eno, nga 10, Janwali, 2022 ku ssaawa 4 ez’ekiro, bateega Lukyamuzi mu kkubo ku kyalo Kyegombwa.\nLukyamuzi, bamukuba ennyondo ku mutwe ne batwala ssente ne Pikipiki ye UFL 890D.\nPoliisi egamba nti wadde Lukyamuzi baddusa mu ddwaaliro ekkulu e Mulago, yafudde ku Lwokubiri, ekyalese abatuuze nga bali mu kiyongobero.\nSsemogerere agamba nti wadde abakwate batuuze b’e Nansana, Poliisi yafunye amawulire nti baludde nga benyigira mu kubba abatuuze mu kitundu kyabwe.\nMu kiseera kino abakwate bali ku kitebe kya Poliisi e Luweero ku misango gy’obutemu.\nWabula Robert Ssekyanzi, ssentebe w’ekibiina ekigata abavuga bodaboda mu Tawuni Kanso y’e Luweero, agamba nti omugenzi yabadde apangisizza Pikipiki ku siteegi ya Mukama Afaayo.\nSsekyanzi agamba nti mu bbanga lya mwezi gumu, bodaboda 5 zibiddwa, kwe kusaba Poliisi okwongera amaanyi ku nsonga y’ebyokwerinda.\nMinisita agamba nti mu kampeyini bagenda kweyambisa Laadiyo, TV, emikutu migatta bantu, ebizindalo mu ggwanga lyonna.\nEbirala ebifa mu ggwanga – https://www.youtube.com/watch?v=rSw80N-wT8Q


Bukedde Online - Abatuuze basse omuyizi\nAbatuuze basse omuyizi\nAmerika ewuttudde aba al-Shabaab okwerula obugenyi bwa Obama e Kenya\nAvunaanwa kutta bba ng'ali n'abaana be\nAdded 24th July 2015\nABAZADDE baamutumye omugaati ku dduuka baakanze kumulinda nga takomawo ekyabawalirizza okutandika okumunoonya nga tebamulaba kyokka enkeera baasanze mulambo.\nBya VALLY MUGWANYA NE ANTHONY SSEMPEREZA\nOmwana Lawrence Bazannyanengo abadde muyizi wa S1 ku Lubiri SS olwavudde ku ssomero n’atuuka awaka ewa kitaawe Lawrence Ssenabulya e Lungujja Kitunzi n’akola ku mirimu gy’awaka bwabadde buwungeera kitaawe n’amutuma omugaati ku dduuka.\nEyanonye omugaati banywe caayi akawungeezi bazzizzaako maziga nga bamusse mu bukambwe.\nOlwaguze omugaati ne bamuguteekera mu kaveera yabadde addayo eka kwekusanga munne bwebasoma nga ye lw’avaayo ku ssomero ne batandika okwegoba nga bazannya ng’abaana bwe batera okubeera.\nBaabadde beegoba kwekusanga omukyala eyabadde ayogera ku ssimu ne bamukoona nga bazannya essimu n’egwa.\nWakati mu kutya omwana yakutamye okugirondawo agimuddize kyokka omukyala yakubye nduulu nti abaana baabadde bamubbako essimu olwo n’abo ne bafubutuka badduke.\nBazannyanengo munne gweyabadde naye yadduse ono ne bamukwata ne bamukuba okutuusa kwe baamusse kyokka abamu baagenze okumwetegereza nga mwana wa mutuuze gwe basse olwo ne bagezaako okubuzaabuza obujulizi omulambo ne bagusuula mu mufulejje abantu gye baagusanze enkeera.\nBino byabaddewo ku Mande akawungeezi omulambo ne baguzuula ku Lwokubiri era n’omukazi eyavuddeko obuzibu poliisi yamukutte n’aggalirwa e Kampalamukadde.\nAwaka wa Ssenabulya\nTAATA W'OMWANA EYAFUDDE ANNYONNYOLA:\nSsennabulya agamba nti omwana abadde alunda embuzi era olwakomyewo awaka n’amala okuziwa ebyokulya kwekumutuma ku dduuka.\nNalinze omwana okuva ku saawa nga bbiri akawungeezi nga takomawo ne ndowooza nti yabadde aluddeyo bulwi ne nnyongera okuguma.\nBwennalabye obudde bweyongedde ne nnyongera okweraliikirira oluvannyuma ne tutandika okumunoonya.\nEnkeera ensonga nazitutte ku poliisi ne nkola sitetimenti olwagimaze ne wabeerawo Omupoliisi eyagambye nti waliwo emirambo ebiri gye baabadde baggye ku kkubo nga bukya ku Lwokubiri ne bagitwala e Mulago.\nNasitukiddemu okutuuka e Mulago, omwana wange gwennatumye omugaati nasanze mulambo mu ggwanika. Twamuziise e Mpenja mu Gomba kyokka nasigadde newuunya ekyattisizza omwana wange.\nAKULIRA POLIISI Y’E LUNGUJJA ANNYONNYODDE:\nRobert Omara agamba nti zaabadde ziwera saawa nga satu ekiro ne bafuna essimu eyabategeezezza nti waliwo omwana gwe baabdde bakuka ne basitukiramu okugend aokulaba ogubadde baagenze okutuukawo ng’omwana amaze okufa.\nTwagenze mu maaso n’okubuuliriza ne tuzuula embeera eyaviiriddeko okuttibwa kwa Bazannyanengo okuva ku bantu abaabaddewo ne tukizuula nti omwana baabadde bamusse ng’ali ne banne.\nOMUKULU W’E SOMERO LYA LUBIRI SS KYAGAMBA:\nGodfrey Ssentongo yategeezezza nti omwana yabadde yavuddeyo dda ku ssomero ng’ali mu mikono gy’abazaddebe. Tusaaliddwa nti omuyizi waffe afudde mu ngeri embi bwetyo, tumukungubagidde era twasindise ne banne mu kuziika.\nCranes ejjudde: Zambia ejja kutuwuliramu - Bobby\nChiko bamuwonyezza okugwa mu masiga n'okulya ebikomando\nMummy Annie akuzizza ssukkali era tayagala bavubuka bamuzannyirako


Bukedde Online - Abatuuze b'e Kawempe ttula basattira olw'okusanga omusaayi nga gusiigiddwa ku mayumba gaabwe\nAbatuuze b'e Kawempe ttula basattira olw'okusanga omusaayi nga gusiigiddwa ku mayumba gaabwe\nEyasaasaanya ebifaananyi bya muganzi we ng'ali bukunya poliisi emukutte\nDan Ampande ng'ayogerera mu lukiiko lw'abatuuze e Kawempe Ttula\nABATUUZE b’e Kawempe Ttula bali mu kusattira olw’abantu abatannategeerekeka abagenze bayiwa omusaayi ku mayumba ag'enjawulo.\nAmayumba agasoba 40 poliisi ge yasanze nga gayiiridwaako omusaayi n'etwalako ogumu okugiyambako mu kunonyereza era n’erabula n’abakazi okukomya okwagala lifiti eziwadde abawamba abantu okwanguyirwa.\nMu kiro ekyakeesezza ku Lwokutaano abatuuze b’e Ttula mu muluka gwa Kawempe II mu munisipaali ye Kawempe baagenze okuggulawo enzigi okugenda ku mirimu amaaso gagudde ku musaayi ogwayiriddwa mu miryango ku mayumba agasoba 40 baayise poliisi eyakulembeddwamu Dan Ampadde agitwala ne bambega ne bayoola ogumu ku musaayi guno ne bagutwala okwongera okunoonyerezza .\nEmbeera eno yatadde ekyalo ku bunkenke ekyawalirizza LC okukuba olukiiko mwe baayitidde Dan Ampadde atwala poliisi ye Ttula okusalira awamu amagezi ku nsonga z’eby’okwerinda ng’abatuuze abaamu baategeezezza nti kirabika waliwo abantu abaagenda mu Nyanja okunoonya obugagga eby’okoola n’ebibefulira nga kati basazewo okusaddaaka bantu kye baavudde bayiiwa omusaayi ku mayumba .\nAte abalala baategeezezza nti kandiba kakodyo k’abatemu abagenda bawamba abantu ne babatta okuwudiisa ebitongole ebikuuma ddembe abamu ku batuuze abaayiriddwa omusaayi ku mayumba kuliko Annet\nDan Ampadde atwala poliisi ye Ttula yasinzidde mu lukiiko n'agumya abatuuze kuba omusaayi gwayiibwa ku mayumba gaabwe poliisi yasobodde okuyoolako ogumu n’egutwala okwongera okugunyoonyerezzako, yagasseeko n’ababula abakazi okukomya okulaba buli wa kidduka ne bamusaba Lifiti nga kino kiviriddeko abawamba abantu okwanguyirwa.\nEnnyanja z'e Masaka ez'ebyewuunyo


Bukedde Online - Abazadde basse omwana waabwe ne bamwebakira\nOkukebera mu kisenge, kwe kuzuula omulambo gw’omwana nga yattibwa ne bamuteeka wansi w’omufaliso Ssande ne mukyala we kwe babadde basula.\nSsande ne mukazi we.\nABAFUMBO basaddaase omwana waabwe ow’omwaka ogumu nga bagenderera okufuna obugagga.\nOlwamusse omulambo ne bagukweka wansi w’omufaliso ku kitanda kyabwe, kyokka abatuuze baabaloopye poliisi n’ejja n’ebakwata.\nAbazadde bano okutta omwana waabwe baamaze kugenda ku muganga eyabalagudde basaddaake omwana waabwe balyoke bafune obugagga bwe baabadde banoonya.\nEttemu lino lyakoleddwa Matia Ssande 38, ne mukyala we Tobinah Namaganda ab’oku kyalo Buwanguzi e Mpenja mu Gomba.\nAbatuuze baategeezezza nti Ssande ne mukazi we baayingira mu kintu ekiringa ekidiinidiini ekitategeerekeka era ku kyalo babadde tebabuuza muntu yenna nga beeyita balokole era ng’awaka waabwe tewalinnya muntu nga ne nnyumba yaabwe buli kiseera ebadde nsibe.\nWabula baabadde bali awo, ne bawulira mu nnyumba ya Ssande nga mulimu amaloboozi agalinga agayimba ennyimba z’eddiini, kyokka bino okubaawo ng’abatuuze bamaze ennaku nga tebalaba mwana wa Ssande omuto abadde ayonka.\nAbatuuze nga bakoona amaka ga Ssande.\nAbatuuze baasazeewo ne balumba amaka ga Ssande okumubuuza abantu abali mu nnyumba n’omwana gwe batalaba gye yabadde alaze.\nSsande yasoose n’ababoggolera era n’abalagira okumuviira mu maka ge mu bwangu kyokka bo ne bamulemerako nga bamubuuza omwana waabwe gy’ali oluvannyuma lw’okwekengera ebyabadde bigenda mu maaso awaka.\nMu kiseera kino abaabadde mu nnyumba nga bakooloobya ennyimba baafubutuse ne badduka, olwo abatuuze ne bakalira mu Ssande.\nMukazi we yalabye bamulemeddeko, kwe kubategeeza nti omwana bba yamumugobya n’amutwala e Kawempe mu Kampala eri omusajja gwe yamuzaalamu.\nBino tebyamatizza batuuze abakkakkanya ku bafumbo bano ne batandika okubakuba era mu kavuvuhhano kano, poliisi waliyo eyagitemezzaako n’ejja neggyawo Ssande ne mukyala we.\nAbatuuze baamenye ennyumba ne bayingira.\nOlwatuuse munda ne batandika okuwulira ekivundu mu nju.\nAbatuuze baayise poliisi eyazze n’enona omulambo era bwe gwekebejjeddwa gwasangiddwaako ekiwundu ekinene mu bulago nga kiteeberezebwa nti omwana yasalibwa omusaayi ne gulembekebwa. Wabula muka Ssande yalemed deko n’ategeeza nti ye omwana we mulamu gy’ali e Kawempe era bwe kiba kyetaagisa mwetegefu okugendayo n’amunona.\nSsande ne mukyalwe, bagamba nti omulambo ogwaggyiddwa mu buliri bwabwe tebagumanyiiko, kirabika abatuuze be baaguleese ne bagubakasukira kubanga babadde babawalana olw’embeera ennungi gye balimu ku kyalo.\nOmwogezi wa poliisi mu kitundu ky’e Katonga, Joseph Tulya yategeezezza nti abantu bano bye boogera birabika byakuwuddiisa poliisi era baatandise dda okunoonyereza ku ttemu lino.\nN’agamba nti bwe kinaazuulwa nti abafumbo basse omwana waabwe baggulweko omusango


Bukedde Online - Omukungu wa Gavt. Kazinda agaaniddwa okweyimirirwa\nKabaka agguddewo ekizimbe kya Muganzirwazza\nPoliisi ekutte abagambibwa okuba abatujju ...\nEyali omubazi w’ebitabo omukulu mu ofiisi ya Ssaabaminisita, Geoffrey Kazinda, agaaniddwa okweyimirirwa nga kigambibwa nti ayinza okweyingizi mu kunoonyereza ku misango egy’enjawulo egimuvunaanibwa.\nOmulamuzi Irene Akankwasa owa kkooti ewozesa abali b’enguzi n’abakenuzi yagambye nti emisango egivunaanibwa Kazinda girimu ebiwandiiko bingi ebikyabuulirizibwako, nga n’ebimu birina kuggyibwa mu makaage, nga mu ngeri eyo, ayinza okulemesa okubiggyayo.\nKu Lwokusatu nga October 10, Kazinda yagguddwaako emisango mwenda egyekuusa ku kujingirira omukono gwa Pius Bigirimana, omuwandiisi ow’enkalakkalira mu ofiisi ya Ssabaminisita, wamu n’okweyambisa ofiisi ye obubi.\nBannamateeka ba Kazinda era baali basabye omusango guno guweerezebwe mu kkoooti etaputa Ssemateeka, nga beemulugunya ku ky’okuba nti omuntu waabwe yaggyibwa mu ddwaaliro nga tasiibuddwa ate n’akuumibwa ku poliisi okumala ebbanga erissuka mu ssaawa 48, kyokka omulamuzi nakyo yakigaanye n’agamba nti tewali kyetaaga kutaputibwa.\nBwatyo awadde bannamateeka bano amagezi okutwala okwemulugunywa mu kkooti enkulu basabe omuntu waabwe aliyirirwe, singa kizuulibwa nti eddembe lye lyalirinnyirirwa.\nOmusango gwa Kazinda bwe gutyo guweeezeddwa mu kkooti enkulu ewozesa abali b’enguzi n’abakenuzi, era bwatyo n'azzibwayo e Luzira okutuusa lw'anayitibwa okuwulira omusango guno, oba ng’asabye okweyimirirwa mu kkooti y’emu.\nMu kusooka Kazinda yaggulwako emisango 29 omuli; okufiiriza Gavumenti ssente ezissuka mu bukadde 316, okujingirira, nga kigambibwa nti yagizza ne John Martin Owor, akola nga kaminsona mu ofiisi ya Ssaabaminisita ssaako Beatrice Kezabu,avunaanyizibwa ku kulaba ng’abantu ababundabunda bazzibwa mu maka gaabwe.\nLt. Col. Alfred Kyakabale asisinkanye Museveni n''amwetondera\nKiprotich asuubizza okuva mu z'e Russia n'omudaali\nKayihura alagidde Tewali agenda Bugembe nga yeeyita Kyabazinga


Bukedde Online - Omuyimbi Harriet Kisakye afudde\nOmuyimbi Harriet Kisakye afudde\nMunnayuganda eyattiddwa e Somalia aziikiddwa mu biwoobe\nTaata, Maama n''abaana 4 babayiiridde asid...\nOMUYIMBI Harriet Kisaakye eyayimba Kandar ne 'Omusajja agwana mu ccupa' afudde.\nOMUYIMBI Harriet Kisaakye, 34, eyayimba Kandar ne 'Omusajja agwana mu ccupa' afudde.\nKisakye afiiridde mu ddwaaliro IHK erisangibwa e Namuwongo ku ssaawa 11 az'akawungeezi oluvannyuma lwa Dr. Kiiza Besigye okumuggya e Mulago ku Lwokuna n'amutwala mu ddwaaliro lino okufuna obujjanjabi obusingawo.\nKisakye ku Lwokutaano lwa wiiki ewedde bino bye bigambo bye yayogedde n'omusasi waffe:\n“Mu linnya lya Yesu nteekwa okuwona, e Mulago si maka gange era nkimanyi nneebulunguddwa olukomera lwa bamalayika……”\nEbyo bye bimu ku bigambo ebitono omuyimbi Harriet Kisakye gwe baakazaako erya ‘Kandahar’ bye yasobodde okwogera nga bayimbi banne bamukyalidde mu ddwaaliro e Mulago gy’ali.\nOmuyimbi Mathius Walukagga y'omu ku baalambudde Kisakye mu ddwaaliro e Mulago wiiki ewedde\nKisakye amaze emyezi esatu nga mulwadde - Betty Mpologoma\nBETTY Mpologoma bwe babadde bayimba ne Kisakye mu bbandi ye (eya Kisakye) eya Riders ate nga mukwano gwe nfa nfe yagambye nti Kisakye amaze emyezi esatu ng’akaaba mukono ogumuluma, kyokka olumu nga yeewaliriza n’ayimba.\nMpologoma omu ku babadde bajjanjaba Kisakye mu ddwaaliro e Mulago wiiki ewedde yategeezezza Bukedde nti Kisakye yasemba okulabikako ku siteegi nga March 20, 2015 ku kivvulu ekimu e Kalangala nga ne ku mulundi ogwo kwali kumukaka olw’abawagizi be abaali baleekaanira waggulu nga bagamba nti bamwagala ku siteegi.\nWadde nga yeewaliriza n’alinnya ku siteegi teyayimba olw’obulumi bwe yalimu. Abawagizi bwe baamulabako ne bamatira era bangi ne badda mu kumusaasira bwe yabalaga omukono ogwali guzimbye nga kuliko n’ebbwa.\nBwe yabuuziddwa ku ky’obulwadde obuluma Kisakye , Mpologoma yateegezezza nga bwe bakyalinze alipoota okuva mu basawo kubanga bano kumpi buli lunaku babadde bamwekebejja naye nga tebannazuula kituufu wadde nga bagezezzaako okumujjanjaba.\n“Kisakye agamba nti yasooka kufuna kusiiyibwa ku mukono okwavaamu ebbwa lye yagezaako okujjanjaba nga teriwona. Kino kyaviirako abamu okuliyita ettalo era ne bagezaako okulijjanjaba mu nkola y’ekinannsi naye nga tewali kikyukako.\nYagenda mu ddwaaliro e Nsambya bamwekebejje naye tebalina kye baazuula.”\nBwe yabuuziddwa oba waliwo ‘ensawo’ eyenjawulo essiddwaawo abaagala okudduukirira Kisakye gye bayinza okuteeka obuyambi, Mpologoma yategeezezza ng’enteekateeka eno bw’erowoozebwako wadde nga wabadde tewannabaawo muntu oba abantu abatongole abassiddwaawo okukikola.\nYagasseeko nti abantu ab’enjawulo bagenda mu maaso n’okumulambula mu ddwaaliro n’okumuwa obuyambi eri abo ababulina.\n“Kisaakye tagaana bantu kumulambula lwakuba nti olumu aba yeetaaga okuwummulamu naye ng’abantu bangi abamulambudde nga Irene Namatovu ne bba Lutaaya, Desire Luzinda, Stabua Natoolo wamu ne bannabyabufuzi abamu bamulambudde n’okumusaasira” Betty Mpologoma bwe yagambye.\nEntambi ezitunze Harriet Kisakye\nAlina ne ÔGye nvudde tebibadde birungi nga mu luno ayimba ku bizibu eby’enjawulo by’ayiseemu okutuuka waali.\nAMAANYI GA KISAKYE:\nAlabika bulungi era wadde alina emyaka 34, bw’omulaba alabika ng’atagiweza. Bwe yayimba Baby face mu 2012, bangi baalwagala nga balaba lumufaanana olwa ÔBaby faceÕ gy’alina.\nEnnyimba ze zikwata ku mbeera ebaawo. Okugeza bwe yayimba Ekinigeria lwakwatayo kuba ekiseera ekyo Ebinigeria byali birabibwa nnyo mu Uganda.\nKuno kw’ogatta ÔKandaharÕ nga nalwo yaluleetera mu kiseera kituufu ng’ekigambo ‘Kandahar, Osama Bin Laden gye yali yeekwese kye kiri ku mimwa gya Bannayuganda.Ennyimba ze ezisinga y’azeewandiikira.\nEngeri gy’alina bandi eyiye kimuwa enkizo nnene mu kisaawe ky’okuyimba.\nBwe yali anyumyamu ne Bukedde mu 2012 ng’egenda okutongoza olutambi lwa ‘Baby Face’ yategeeza nti wadde talina musajja naye alinayo abaana be babiri.\nEmu ku nsonga gye yawa emulemesezza okutereera mu bufumbo kwe kuba ng’abasajja abasinga abamusaba okumuwasa Basiraamu ate nga ye mukazi Mukatoliki.\nENTAMBI ZE EZISINZE OKUNYUMA:\nGye nvudde tebibadde birungi\nTuligamba ki abaana\nEno ye Answer\nKisakye nga bw'abadde afaana\nETTUTUMU LYA KISAAKYE:\nOkuyimba yakutandika mu 2004 bwe yayingira Pride Band. Oluvannyuma yagenda mu Josam’s Band naye teyabandaalayo n’atandika bandi ye gye yatuuma Riders Bandi.\nOlutambi lwa ‘Ekinigeria’ lwe yakuba mu 2007 lwe lwasinga okumutunda n’aganja naddala mu bakazi olw’obukodyo bwe yali ayimbako abakazi bwe bayinza okukozesa okusiba abasajja baabwe baleme kwenda nga bali mu bufumbo.\nLwajjira mu kiseera Ebinigeria we byacaakira ennyo mu Uganda era bye yayimbangako gamba nti ‘....omusajja omuteeka mu ccupa.....’, bye byazannyibwanga mu Binigeria ebisinga.\nWabula oluyimba luno lwamuvumaganya naddala mu masinzizo era waliwo munnaddiini eyamulumba ng’agamba nti by’ayimba biwabya abantu naddala abakazi.\nAte olutambi lwa Kandahar yalufulumiza mu kiseera Osama Bin Laden we yakubira ebizimbe mu New York ekya Amerika mu 2001, n’adduka ne yeekukuma mu nsozi z’e Kandahar mu Afghanistan.\nWabula Bannakampala ekigambo ‘Kandahar’ baakiggyamu ekifo ekyekusifu abaagalana gye bayinza okugenda okwesanyusa.\nOlutambi lwa Kisakye olwa ‘Ebintu tubirye’ nalwo luganzi nnyo mu bantu kubanga lukubwa kyenkana ku buli mukolo gw’okwanjula.\nEntambi endala z’alina mulimu Baby face lwe yatongoza nga March 30, 2012 ku Club Obligatto. Wano yali yeeyimbako engeri gy’asobodde okwekuuma nga takaddiwa era okuva olwo abamu bamweyitira ‘Baby Face.\n1. Mu 2005, mwannyina Vincent Lugonvu eyali ssentebe w’ettabi ly’ekibiina kya Uganda Young Democrats e Makerere ku yunivasite yattibwa abantu abataategeerekeka.\n2. Omwaka oguwedde yagudde ku kabenje akaamazeewo mmotoka ye.\nKisakye azaalibwa Charles Musisi, ne Lillian Namwanje (yafa) e Kayunga mu Wakiso.\nOkuyimba yakutandikira mu lya St. Augustine College e Wakiso bwe yali mu kkwaaya y’essomero.\nAbadde akyogera lunye nti wadde okuyimba takufunyeemu nnyo nsimbi naye afunye ettutumu.\nOmuyimbi Harriet Kisaakye aweereddwa ekitanda e Mulago\nEmbeera y'omuyimbi Harriet Kisaakye ettiisa; Bamutaddeko eccupa ttaano ez'omusaayi\nEmbeera y'omuyimbi Kisakye eyongedde okwonooneka: Besigye amuggyeeyo e Mulago


OBUNKENKE! Minisita w’ebyobulamu asabye Pulezidenti abantu okudda ku muggalo olwa Covid-19, abaakafa baweze 832 – The Bridge Uganda\nMinisita w’ebyobulamu mu ggwanga erya Kenya Mutahi Kagwe alabudde nti banannsi boolekedde okudda ku muggalo, olwa Covid-19 okweyongera okusasaana.\nMinisita agamba nti oluvanyuma lw’omukulembeze w’eggwanga Uhuru Kenyatta okukkiriza abamu ku bannansi okudda ku mirimu, Covid ayongedde okutambula era bangi ku bannansi bazuuliddwa nga balwadde.\nMungeri y’emu agambye nti abalwadde abali malwaliro beyongedde obungi, obusenge obutekebwamu abayi obwa Intensive Care Unit (ICU) essaawa yonna bugenda kujjula.\nMinisita Kagwe agamba nti ebigenda mu maaso mu ggwanga, biraga nti Covid ayongedde okusasaana ku misinde era essaawa yonna, bannansi bayinza okudda ku muggalo ogwamaanyi.\nKenya erina abalwadde abasukka mu 44,881 ate abaakafa bali 832.


Bukedde Online - Museveni adduukiridde abantu abaalumiziddwa mu kwekalakaasa\nMuseveni adduukiridde abantu abaalumiziddwa mu kwekalakaasa\nAyokezza ebintu bya bba lwa butamukyakaza ku paasika\nYennyamidde okubeera nti obwegugungo bwakosa bassaalumanya nâ€™ategeeza nti tewali kyali kyetaagisa kwekalakaasa nâ€™alabula okukangavvula abo bonna abeetaba mu bwegugungo buno nti omukono gwâ€™amateeka omuwanvu gugenda kubakolako.\nBino byabadde mu bubaka bwe yatisse omuwabuzi w\nBino byabadde mu bubaka bwe yatisse omuwabuzi we, Col. Proscovia Nalweyiso gwe yatisse obuyambi nâ€™abutuusa ku balwadde abali mu ddwaliro e Mulago eggulo.\nCol. Nalweyiso, okutuuka e Mulago yakulembeddwaamu omwogezi wa poliisi Muky. Judith Nabakooba, era yategeezezza abalwadde nti Pulezidenti alumirirwa wamu nabo kubanga tawagira kwekalakaasa okumenya amateeka. ""Abasuubizza nti ajja kubafissizaawo akadde ajje abalabeko,"" bwatyo bwe yabategeezezza.\nAbalwadde be yatuuseeko kwabaddeko: Godfrey Kabokeka eyakubwa essasi mu mugongo e Kasangati, Brend Nalwendo owâ€™e Busega, Godfrey Makama ne Gerald Kato eyatudde S6 omwaka oguwedde owâ€™e Bweyogerere Kirinnya, bano yabasulidde nâ€™ebisale byâ€™eddwaliro.\nOlwavudde eno Nalweyiso nâ€™agenda okukubagiza bazadde ba Julian Nalwanga owâ€™emyaka ebiri nâ€™ekitundu eyakubiddwa essasi nâ€™ayiika obwongo e Masaka wiiki ewedde. Pulezidenti yasuubizza okuyamba abo bonna abaatuusibwako ebisago mu bwegugungo obwakulemberwa abâ€™oludda oluvuganya gavumenti mu Kampala nâ€™ebitundu ebirala mu ggwanga olwemiwendo gyâ€™emmere nâ€™amafuta okulinnya.\nLipoota ya banka yâ€™ensi yonna eyafuluma nga April 14 eraga nti obuzibu buvudde ku nsi za Buwalabu ezibadde zitugabirira amafuta okufuna ebizibu ngâ€™entalo ate emiwendo gyâ€™emmere egyongedde okulinnya ebitundu 36 ku kikumi mu kiseera kya mwaka gumu gwokka.\nGyebuvuddeko pulezidenti Museven yanenyezza Kiiza Besigye ne banne okutwala obwegugungo mu malwaliro, amasomero nâ€™ebifo byâ€™obusuubuzi mu ngeri egenderere okulumya abantu.\n, okubafiiriza ebintu byabwe nâ€™obulamu.\nMu ddwaaniro essasi liseka, emirambo gigwa


Luganda Ministry - Ebigere by'Empeewo ku Bifo Ebigulumivu Contact Us | Help | Home Log In | Register eCards\n[Home Page] [About Us] [Contact Us] [Organization Calendar] [The Books] [Organization Request Info] [Links] [Engero ez'omu Baibuli Ekitundu Ekisooka] [Engero z'omu Baibuli Ekitundu Ekyokubiri] [Bible Quiz] [Engero ez'omu Bibuli Ekitundu Ekyokusatu] [Abatume Ekkumi n'Ababiri Awamu ne Pawulo] [Olugendo lw'Omutambuze-Mukristaayo] [Ebigere by'Empeewo ku Bifo Ebigulumivu] [Devotions and Prayer] [Olugendo lw'Omutambuze - Nnamukristaayo] [Order Form] [Luganda Bible] [Hope Junior School] Luganda Ministry Bible Related Stories Ebigere by'Empeewo ku Bifo Ebigulumivu: Esuula Eyokubiri\nMu kitabo kino\nKUTYA-KUNGI BWE yazuukuka enkeera nga n'okutya ku muweddemu. Kye yasooka okulowooza ky'ali nti, "Olwa leero ŋenda ku Bifo Ebigulumivu n'Omusumba." Kino kyamusanyusa nnyo era n'ekyenkya ne kimulema n'okulya, eno nga bw'ayimba ate nga bw'akola entekateeka ey'okugenda.\nMuli ng'awulira ng'okuva ensigo y'Okwagala lwe yamuteekebwa mu mutima gwe, ennyimba ez'essanyu zaali ziyiika buyiisi ng'amazzi munda mu mutima gwe. Era oluyimba olwasingira ddala okulaga nga musanyufu lw'ali mu kitabo ekikadde eky'ennyimba Omusumba kye yayagalanga ennyo ekukozesa nga balabirira ebisibo bye, nga babitw�la mu ddundiro. Naye bwe yali akola obulimu bwe obutonotono, ng'Omusumba bwe yamulagira okukola, n'atandika okuyimba olumu ku nnyimba ezo olugamba nti:\nOkwagala kwange kusaanye okulagibwa, Yanjagala era n'agenda nange omunaku,\nNdi muddugavu mu ku laba\nNg'eweema ey'amaliba g'embuzi, naye oba\nNga bwe nkaaba. Naye olusuku lwange\nNaye ayagala obulungi obulibaawo.\nOluimba 1:12-15; 5, 6)\nN'awulira nga mu mutima gwe nga musanyufu mu kiseera ekyo mu buli kye yali akola, ate ng'agira ne yennyamiramu olw'ebyo ebitamanyiddwa, naye ate bwe yajjukiranga eriggwa eryateekebwa mu mutima gwe, n'abuguumirira okuva ku mutwe okutuuka wansi ku bigere n'essanyu eritayogerekeka. Ng'agira ne yewuunya nti, "Nange ne nfuna okwagala! Nange nze! Omulema nze Kutya-Kungi!" N'alowooza nga bw'alituuka ku Bifo Ebigulumivu, agenda kwerabira okuswala okumufuula omulema, era ng'alifuusibwa omulungi, era nga n'ensigo eyateekebwa mu mutima gwe, bw'eryanya agenda kwagalabwa naye. Okulowooza obulowooza kw'ebyo, okubuusabuusa ne kwegatta n'essuubi. Ate olwo n'alowooza nti, 'Tekiyinza kuba kituufu; mpozzi ekirooto ekisanyusa, naye nga tekigenda kutuukirira."\nOlwo ne yeeyogeza yekka nti, Ooh, kintiisa kiyinza obutaba bwe kityo," ate bwe yalowooza ku Musumba, omutima ne gumukuba olwo n'agenda ku luggi oba kuddirisa amulingize alabe oba ng'ajja okumunona.\nEkiseera eky'enkya ne kiggwaako nga tamulabye, bwe bwatuuka mu ttuntu ne wabaawo ekintu kye yali tasuubira ekyamutuukako, ab'oluganda lwe abamutiisa ne bamulumba. Amangu ago, nga tanategeera nakimutuuseeko, ne bamutuukako. Yasooka kuwulira nswagiro zaabigere n'oluvuvuumo lw'amaloboozi gaabwe, yagenda okukyuka nga yetolooddwa eggye lya basengabe, bakkojja ne bakizibwe. Ku mulundi guno Kutitiira teyagenda nabo. Kubanga ab'oluganda yali amaze okubabuulira engeri gye yali asisinkanye n'Omusumba, era n'abategeeza nga bwe yamugwaako mu ngeri embi eyamutiisa, nabo ne basalawo nga tekyalibadde kyamagezi okugenda naye.\nBaali bamaliridde Kutya-Kungi okumukkirizisa afumbirwe, era oba nga bwe babasobola, bamugye mu kayumbake bamutwale mw'emu ku nnyumba zaabwe gye babeera. Okumugamba bwe batyo baali baagala kukikola ng'ali yekka nga n'Omusumba taliiwo ng'agenze n'ebisibo bye, nga bamanyi tewajja kuba mutawaana ajja kukkiriza. Kuba baamanya nga tasobola kukkiriza ku mukwasa maanyi mu budde obw'emisana; kuba nga waliwo abakozi b'Omusumba mu kyalo wonna abaali bayinza okugenda ne bamutaasa. Kyokka, baali bamanyi nga Kutya-Kungi mwangu okutiisibwatiisibwa ate nga munafu, ne basuubira nti, 'singa bagenda bangi,' agenda kutya akkirize agende nabo mu guyumba gwa mukama waabwe Kutya. Olwo bagenda kuba, nga bamuwangudde.\nKw'olwo mukama waabwe omukulu Kutya yagenda nabo, bwe yatuuka n'ayogera ne Kutya-Kungi bulungi mu ddoboozi ng'omuzadde, n'amutegeeza nga bwe baali bagenze mu ngeri nnungi era nga balina ekigendererwa mu ngeri ey'omukwano. Yali akimanyiko nga Kutya-Kungi yali agaanyi era tayagala kufumbirwa muntu gwe baali bamulabidde, kyokka naye yali ayagala afune omukisa ayogereko naye nga bali bokka, era alabe ng'asobola okumukkirizisa. Yamutegeeza nga bwe ky'ali kimulabikira nga bombi buli omu yali asaanira munne mu buli ngeri singa baba bafumbiriganiddwa, naye nga bwe wabaawo ensonga etemanyiddwa mu mwoyo gwa Kutya-Kungi ng'esobola okumalibwawo singa ab'ayogedde naye. Oba si kyo, yamusuubiza mu ngeri ennuungi, nga bw'atasobola kumuwaliriza kufumbirwa Kutitiira ye kutya-kungi nga teyeyagalidde.\nOmukulu waabwe bwe yamala okwogera naye, Bakutya ne bakaayana, nga buli omu omuwa ensonga eno n'eri. Amazima gaali nti, 'baali bamutegeeza nga bwe yali yeekutudde ku beηηaandaze okumala ebbanga eddene. Era ng'alina endowooza embi eri ab'oluganda lwe, n'ekigendererwa ky�bwe gy'ali, nga baagala mu kiseera ekyo, abeereko nabo okumala akaseera, okubawa omukisa okumulaga nga yali tabategeera era nga ne kye yali abalowooleza okuba si kye bali.'\nNe bamutegeeza nti, "Kutitiira ayinza okuba nga si mulungi era nga tasanyusa mu ndabika ng'omulangira mu lugero, era nga kituufu alina empisa ezitali nnuungi," naye ekyo ky'ali lwa kuba yali tamanyi kisobola ku mukkakkanya, era ne kimuky?sa ng'okuwasa. Mazima obuvunaanyizibwa era n'essanyu ery'obulamu bw'obufumbo, bigenda ku mukyusa mangu. Ky'ali kigenda kuba kya mukisa mulungi okumuyamba era n'okuba nga ye yennyini Kutya-Kungi y'amuyambya mukyuka okwo, bonna kye baali balindiridde okulaba nga kituukirira.\nNe babeera awo bonna nga boogera kino nakiri, nga ne Kutya-Kungi ali awo abatuddemu wakati mu kutya okungi, naye nga ne byeboogera newankubadde bye bateesa tabitaddeko mwoyo. Nga bwe baali baagala, baali batandise mpolampola okumuyingizaamu okutya era nga naye atandise okutya. Ky'ali kirabika nga baali baagala bamusendasende kyeb�va bamugamba nti, 'gw'ali mulimu gwe okugezaako okukola omulimu omuzibu okukyusa Kutiiira Kutya okumufuula omuntu omulungi, okusinga bwe yali.' Amangu ago ne wabaawo ekyagwaawo nga tebategedde.\nBakutya baali oluggi balugadde era nga balusibye n'obwegendereza bwe baali bayingira mu kayumba, era n'oluggi nga balusibye balunywezezza n'eminyolo Kutya-Kungi aleme kubaddukako. Baali bali omwo ne bawulira eddoboozi ery'omuntu ewala ng'ajja ayimba, ng'ayimba olumu ku nnyimba z'omu kitabo ekikadde Kutya-Kungi lwe yali amanyi era lwe yayagalalanga ennyo. Omuyimbi ne yeyerula mpola n'ayitita ddala awo mu kakubo okumpi n'akayumba ke. Yali Omusumba Omukulu, era yali atwala kisibo kye mu kifo wekyanyw�ranga amazzi. Ebigambo bye yali ayimba ne biyita mu ddirisa ne biyingira mu kayumba mwe baali, wamu n'amaloboozi g'endiga n'omusinde gw'ebigere byazo era n'enfuufu entono nga zigenda zimugoberera.\nAmaloboozi amalala gaali nga, agalagiddwa okusirika okumala akaseera, ne waba akasirikiriro ng'Omusumba ayimba ng'ayita ku kayumba. Abaali boogera munda mu kayumba ne basirika mangu ago, newaba akasiriikiriro nga tewali ayogera. Luno lwe luyimba Omusumba lwe yali ayimba:\nNg'abuukira ku nsozi Ng'azinira ku busozi\nN'ampenya."Golokoka, gwenjagala, omulungi gyendi,\nOgende naange, Omuzira ogwa toggo guweddewo,\n"Lwaki ejjiba lyange lyekw�se?\nKutya-Kungi bwe yali atudde munda mu kayumbake n'awulira eddoboozi ly'Omusumba ng'amubagulizaako, amuyita agende naye mu nsozi, n'alumwa nnyo mundaaye anti ng'atya okufuluma. Kano kekaali akabonero akeky�ma keyamusuubiza okukozesa, era yali amugaambye abeere mwetegefu okumugoberera mangu ddala ng'akawulidde. Kaakati ali awo, asibiddwa mu kayumbake, yetoolooddwa Okutya okuyitirivu, era nga tasobola nakumwanukula mu ngeri yonna, oba okumutegeeza nga bw'ali mu bwetaavu.\nWaaliwo akaseera oluyimba nga lwakawulirwa, weyali asobolera okumukowoola amuyambe, kubanga buli omu yali atidde era nga bonna basirikiridde. Naye teyamanya nga ne Bakutya nabo baali batidde nnyo, nga balowooza ng'agenda kumuyita, singa yakikola baalidduse awatali kulwa nga tebafaayo kukuyita mu mulyango. Kyokka yali ajjudde nnyo okutya, natasobola kukozesa kakisa ako, ate mu kiseera kino ky'ali tekikyasoboka.\nAkaseera akaddako yagenda okuwulira ng'emikono gya Kweralikirira gimukutte gimunywezeza emimwa gwe, n'emikono emirala nga gimukutte gimunyw�reza mu ntebe. Bw'atyo Omusumba n'ayitawo ku kayumbake, "yalingizaako mu ddirisa, nga bw'ayimba oluyimba lwebalagaana, naye n'atafuna kuddibwaamu kwonna.\nBwe yaggwerayo n'ebigambo by'oluyimba lwe, n'omusinde gw'ebigere by'endiga nga tegukyawulirwa, ne kizuula nga Kutya-Kungi yali azirise, kuba emikono gya kizibwewe Kweralikirira gy'ali gimuziyizza empewo nga takyassa. Ab'oluganda lwe ne baagala bakozese akakisa ako bamusitule bamutw�le ewaabwe nga tategeera, naye ate mu ssaawa eno, abantu webaali baviira ku mirimu gy�bwe ng'abadda mu maka gaabwe, kale nga tekisoboka. Ba Kutya ne basalawo bamukuumire mu kayumbake okutuusa ng'enzikiza ekutte, olwo basibe Kutya-Kungi bamutwale nga tategedde.\nBwe baamala okuteesa eky'okukola, ne bamutw�la ne bamwebasa ku kitanda kye, ne bamulinda okudda engulu, basengabe abamu ne bagenda mu ffumbiro okwefunirayo eby'okulya ebyaliyo bye baali bayinza okwetwalirako. Abasajja bo, baasigala muddiiro nga banyumya, Ggume yeyasigala akuuma mulwadde mu kisenge kye.\nMpolampola Kutya-Kungi n'addamu akategeera, n'amanya nga yali azirise olw'okutya okungi. Teyakowoola kufuna buyambi, kuba yali amanyi nga baliraanwabe baali bakyali ku mirimu gyabwe, naye gye baali! Nedda, obudde bw'ali buyise okusinga bwe yali alowooza, anti yali aky'ali mu birowoozo, n'awulira Muky. Mulwanyi-Omuzira, muliraanwawe mu kayumba ke. Bwe yawulira eddoboozi lye, Kutya-Kungi ne yewaayo alekaane asobole okufuna obuyambi.\nGgume yali tategedde era nga simwetegefu ku kye yali agenda okukola, mangu ago Kutya-Kungi n'asituka n'ava ku buliri n'agenda muddirisa n'akowoola n'eddoboozi eddene nga bw'asobola n'ayita muliraanwawe nti, "Mulwanyi-Omuzira! Mulwanyi-Omuzira! Jjangu onyambe. Yanguwako. Nyamba!"\nBwe yawulira amuyita, Muky. Mulwanyi-Omuzira n'akyuka n'alengera obwenyi bwa Kutya-Kungi mu ddirisa nga yenna ng'afuuse, ajjudde okutya ng'amuwenya n'omukono mu bwangu. Mu kaseera katono n'alengera ng'awaliwo amusika okumugya mu ddirisa nga n'entimbe z'omuddirisa zizibw�wo. Ekyo kyamumala bumazi, Muky. Mulwanyi-Omuzira ng'erinnya lye bweriri, n'adduka mangu n'agenda butereevu ku kayumba kaamuliraanwawe n'agezaako okuggulawo oluggi, naye yasanga lusibiddwa, n'atunula muddirisa n'alaba munda nga mujjudde ab'oluganda lwa Kutya-Kungi.\nMuky. Mulwanyi-Omuzira yali tatiisibwatiisibwa mangu bw'atyo olw'abantu ye beyayitanga, "Ekikukuulu ky'Okutya." N'ayisa mangu omutwe gwe muddirisa, n'ayogera n'eddoboozi eritiisa nti, "Mwenna mufulume mu nnyumba eno mugende mu ddakiika eno. Bwe mutaafulume mu ddakiika ssatu, nja kuyita Omusumba Omukulu. Ennyumba eno yiye, era munakitegeera singa abasanga wano."\nEbigambo bye by'ali bitiisa. Oluggi ne baluggulawo mu bwangu, Bakutya ne beeyiwa ebweru nga tebakyategeera, nga n'abamu babuuka bannaabwe nga bagezaako okufuluma mu bwangu. Muky. Mulwanyi-Omuzira n'amwenya anti ng'alaba engeri gye baali baddukamu nga bonna baswadde. Eyaseembayo bwe yafuluma Muky. Mulwanyi-Omuzira n'ayingira mu kayumba n'agenda awaali Kutya-Kungi eyali ajjudde okutya n'okweraliikira. Mpolampola yategeezebwa engeri gye yabonyabonyezebwamu n'entegeka eyali ekoleddwa okumunyaga mukazi wattu obudde nga buzibye.\nMuky. Mulwanyi-Omuzira ku lulwe yali tamanyi kutya kye kitegeeza, era yali agobye ekibiinja kya Bakutya ng'ali yekka. Yali ayagala okunenya omuwala omusiru, obuteerwanako mangu ng'ali n'ab'oluganda lwe, n'okubagoba nga tebanamukwatako. Naye bwe yamutunuulira mu maaso ge, yenna ng'akyuse ng'atunuza kutya nga n'okukankana akankana omubiri, n'ayebuuza nti, "Kirina mugaso ki okumunenya?" Tasobola kukikola mukazi wattu, naye alinga bo era akyalimu Okutya mu mubiri gwe, era omulabe bwakubeeramu gwe ekyo ky'olina okusuubira. N'ajjukira n'ayogera nti, 'Mazima ndowooza tewali mulala okugyako Omusumba yekka y'asobola okumuyamba.'\nKale mu kifo kyokumunenya n'amusiisitira, nga bw'amugamba n'ekisa ekingi ng'omuzadde nti, "Kaakati munnange, nga bw'oggwaamu okutya, kaηende mu ffumbiro nfumbeyo ekikopo kya ccaayi tunywe ffembi ojja kubeera bulungi mu bw�ngu." N'ayongerako na kino nti, 'Singano babadde baatutekeddeko ebbinika,' Bwe yayingira mu ffumbiro n'alaba ekitambaala nga kitekeeddwa ku meeza, ng'abaganyi abataali bayite nga bataddeko eby'okulya bye baali basibye okwetw�lira, bye baaleka mu bwangu nga tebesiimidde. N'ayogera n'obusungu nti, "Bano bantu ki, ate n'amwenya bwe yajjukira engeri gye baddukamu nga bamulabye.\nWe baamalira okunywa ccaayi waabwe, Muky. Mulwanyi-Omuzira ng'abalumbaganyi abo bonna abagobye mu nju, Kutya-Kungi ng'atandise okutereera mu mbeeraze. Enzikiza yali ekutte era nga n'obudde buyise nnyo, nga Kutya-Kungi tasobola kugenda ku kidiba kusisinka na Musumba kumutegeeza nsonga yali emugaanyi kumuddamu ng'amuyita. Yali alina kulinda budde kumala kukya.\nMuky. Mulwanyi-Omuzira n'amugamba nti, 'nga bwe yali akooye ennyo, agenda yeebake.' Muliraanwawe n'amubikka bulungi, n'amunywegera n'amugumya. Yali ayagala amusuze ekiro ekyo, naye Kutya-Kungi, bwe yamanya ng'alina abagenyi, n'amugamba addeyo. Kyokka nga tanagenda, Muky. Mulwanyi-Omuzira n'amuteekera akadde awo ku kitanda kye, era n'amusuubiza nga bwe wabaawo ekimutiisa ekiro akube akadde, ab'ekika kya Mulwanyi-Omuzira kyonna bagya kumutuukako mangu ddala okumuyamba. Ebyo bwe byaggwa, n'agenda ne Kutya-Kungi n'asigala yekka mu kayumbake.\n**** Ekitabo kino kya ddiba lya lupapula oluweweevu obulungi,\nera nga lugoonvu.**** ORDER FORM - Print out this .txt file for convenience if ordering by mail. E-MAIL US -For any comments, critics, questions about these Books, or whatever you need to know about Luganda Ministry, please feel free to drop us a line. Send them to us at lugandaministry@yahoo.com\nThis entire site, including all pages,\nCopyright 2000-2001 Luganda Ministry. All rights reserved. Send mail to:\nLuganda Ministry, P.O. Box 5213, Glendale, Arizona, USA 85312. Back


Bukedde Online - Poliisi ekutte 2 ababbira mu takisi ne babotola ebyama\nPoliisi ekutte 2 ababbira mu takisi ne babotola ebyama\nMeeya Sserunjogi agumizza ab'e Lusanja - K...\nBano okukwatibwa kyaddiridde munnaabwe Aziz Ssekimuli eyakwatibwa poliisi gye buvuddeko ku musango gy’okubbira abayizi mu takisi okubalonkoomayo ng’agamba be bakama be era be bamutuma n’agamba nti asasulwa emitwalo 150,000 buli lw’abbye.\nKayiira ne Lukwago abaakwatiddwa lwa kubbira bantu mu takisi\nBYA NAKALIRI ROSEMARY\nPOLIISI ekutte abavubuka; Joseph Lukwago ne Wilber Kayiira ababadde beefudde mmo mu kubbira abasaabaze mu takisi.\nJoseph Lukwago (31) ne Wilber Kayiira (30) abatuuze b’e Katwe ku luguudo lw’e Ntebe baakwatiddwa poliisi y’e Makerere - Kikono B.\nLukwago ne Kayiira baategeezezza nti babadde basinga kukozesa kakodyo ka kutuga abasaabaze mu takisi ne babaggyako ssente n’ebintu byabwe ebirala nga bano basinga kukozesa luguudo lwa Sir Apollo Kaggwa e Makerere.\nBombiriri Poliisi yabakwatidde Katwe nga beefudde bakondakita nga balina abasaabaze be batuuzizza mu takisi be bateekateeka kubanyaga ng’enkola yaabwe bw’eri.\nBaayongeddeko nti takisi ze bakozesa okubba bazipangisa emitwalo 150,000 olunaku kyokka bannannyini takisi bazibawa tebamanyi nti bagenda kuzeeyambisa mu bubbi era bakubibwa ssimu okuva ku poliisi okubategeeza nga takisi zaabwe bwe zikwatiddwa mu bubbi\nokubbira mu takisi\nSir Apollo Kaggwa e Makerere\nAbabbira mu takisi basitudde buto\nOmuyizi bamubbyeeko fiizi akakadde kalamba mu takisi!\nObukodyo ababba abasaabaze mu takisi bwe bakozesa


Bukedde Online - Eyatta bba olw'okumukaka omukwano yejjeerezeddwa\nEyatta bba olw'okumukaka omukwano yejjeerezeddwa\nPoliisi erabudde abooluganda lwa Kaweesi\nAsabye bakkaanye ne Paasita Kayanja ku by'...\nOMULAMUZI Margaret Mutonyi owa Kkooti Enkulu etuula e Mukono yejjeerezza omukazi abadde avunaanibwa omusango gw’okutta bba n’asaba Gavumenti ekole ennongoosereza mu tteeka erikugira abasajja okukaka bakyala baabwe omukwano.\nKyozira nga yaakayimbulwa. EBIFAANANYI BYA ERIC YIGA\nAlaisha Kyozira 21, ye yejjeerezeddwa ku musango gw’okutta eyali bba Yazid Kyeyune eyali amanyiddwa nga Mulinde, nga August 21, 2014 ku kyalo Bbaale mu ggombolola y’e Bbaale e Kayunga.\nKyozira azaalibwa e Namwendwa mu Busoga, oludda oluwaabi olwabadde lukulembeddwaamu Gloria Nansubuga lwategeezezza kkooti nti yatta bba gwe yali alinamu abaana basatu mu kiro kya August 21, 2014 mu nnyumba yaabwe.\nKyokka Robert Nazambe munnamateeka eyabadde awolereza Kyozira yategeezezza omulamuzi nti, omuntu we omusango teyaguzza mu bugenderevu yali yeetaasa ku bba eyali amukaka omukwano ng’akyali nnakawere wa lukindo.\nKyozira yagambye kkooti nti, yali yaakamala okulongoosebwamu omwana era bwe yadda awaka ne basalawo ne bba asule wansi w’abeera ayonseza omwana n’okunyiga ebiwundu by’ekiso.\nYagambye nti, mu kiro ng’ayonsa, Kyeyune yatabuka n’amulumba we yali yeebase ng’ayagala banyumye akaboozi ku mpaka, mu butanwa nga yerwanako omusajja n’afa wabula teyamutta mu bugenderevu.\nOmulamuzi Margaret Mutonyi owa Kkooti Enkulu etuula e Mukono eyejjeerezza omukazi abadde avunaanibwa omusango gw’okutta bba\nYagambye nti, olukindo lwali lukyali lubisi. Okunnyonnyola kwa Kyozira kwakwasizza omulamuzi ennaku era ekyaddiridde kwe kusala nti, ‘omuvunaanibwa tegumusinga’.\nKyozira abadde amaze ku limanda e Luzira emyaka ebiri n’emyezi 9 okuva lwe yakwatibwa era omulamuzi bwe yamwejjeerezza n’afuna akaseko ku matama era n’amulagira nti ‘genda otandike obulamu obupya’.\nOmulamuzi Mutonyi yagasseeko nti enjuyi zombi zaabadde zikkiriziganyizza nti mu byabadde bizuuliddwa, Kyozira omusango tegumusinga era naye kwe yasinzidde okuwa ensala.\n“Gavumenti esaanye okwogeramu amaanyi mu tteeka lya ‘Marital Rape’ kubanga abakyala bangi mu maka batulugunyizibwa abaami baabwe mu nsonga z’akaboozi nga tebeeyagalidde.\nBwe linaakolebwako ennongoosereza ne liteekebwa mu nkola lijja kugasa abakyala bangi.” Mutonyi bwe yagambye


Bukedde Online - Famire ebanja Nambooze ereese bwino\nEngeri omuzigu gye yayingidde White House\nTaata wa Jose Chameleon asitudde enkundi k...\nFAMIRE ekaayanira Betty Nambooze eyongedde obujulizi, okuli n’obuwandiike Patrick Nsubuga bwe yaleka kwe yasengekera abaana 13 b’alese ku nsi. Mu baana be yateeka ku lukalala kwe kuli ne Betty Namutebi nga ge mannya ge yali yawa Nambooze era waakusatu ku lukalala lw’abaana 13 Nsubuga be yaleka azadde mu bakazi ab’enjawulo.\nNsubuga eyafa nga January 2, 2013 yaleka akalaatidde ab’oluggya lwa Yowaana Ssennyondwa e Kasanje, Wakiso okukola ekisoboka okununula omwana (Nambooze) bamuggye mu Kkobe nnyina Justine Nakato Mawemuko “gye yamugaba mu bukyamu”.\nAba famire nga bakulembeddwa Ssenga w’abaana Margaret Namubiru (eyatuuma Nambooze erinnya ery’Emmamba) wamu n’omukulu w’oluggya lwa Ssennyondwa bagamba nti Nsubuga yabategeeza nga tannafa nti yakwatagana ne maama wa Nambooze mu 1967 ng’anobye ewa Peter Kayongo ow’e Namusera, Wakiso era baazaala omwana nga July 13, 1969 ne bamutuuma Betty Namutebi. Wabula oluvannyuma Nakato yaddayo mu ddya ewa Kayongo gye yali azadde abaana abaasooka.\nBagamba nti eby’embi Nakato yafa nga January 17, 2000 era yatuuka kufa ng’agaanye okuwa Nsubuga omwana kubanga omusajja yalagajjalira omwana n’atamuwa buyambi wadde okumuweerera era nnyina y’eyatobanga okunoonya fiizi wamu ne Kayongo.\nMargaret Nanfuka nnamwandu wa Nsubuga eyasangiddwa mu maka Nsubuga ge yaleka e Ddikwe, Nakifuma yalaze akapapula bba ke yamulekera okuli amannya g’abaana bonna era Betty Namutebi waakusatu ng’addirira Godfrey Kiwanuka ne James Kakyu.\nYagambye nti: Nzijjukira mu 1988, Nambooze yajja awaka n’ambuuza nti, “Maama, taata akyanywa nnyo omwenge ng’edda? Ye aliwa? Ne muddamu nti “Taliiwo, ndowooza akyali eyo mu Bassenga bo! Yaddamu nti, “Taata yatugamba agenda kuva ku mwenge ka ng’ende musange.” Namubuuza nti “Tomaze kulya mmere, yiino eyidde?” Yanziraamu nti, “Nedda ka ng’ende.” Nanfuka yagasseeko nti:\nOmwami bwe yakomawo n’antegeza nti omwana Namutebi (Nambooze) bw’amugambye nti omuzimu gwa Senga we Mary Nankya eyali amulagidde okumusikira bwe gumutawaanya era yali ayagala kuyambibwa, naye teyang’amba oba yamuyamba. Omwana Namutebi nti baali bamwongeddeko erya Nankya oluvannyuma lwa Ssenga we, Mary Nankya okumulonda y’aba amusikira, wabula mu kwabya olumbe nti Nambooze teyalinnyayo.\nBAGENDE KU MUSAAYI GUSALEWO - BAZADDE Famire y'omugenzi Ssaalongo Ignatius Lumala ow'oku kyalo Nantabuulirwa we baaziika Nakato yagambye nti bwe wabaawo abakaayana, bayite mu mitendera emituufu, bagende ku musaayi (DNA) ekyo kiggwe.\nJennifer Nabisubi nnyina wa Nambooze omuto yategeezezza nti, Nambooze yazaalibwa ne bannyina babiri Kayiwa ne Mutumba mu kitaabwe Kayongo ow'Ekkobe era ffe gwe tumanyi.\nYagasseeko nti, eng’ambo mu bantu tezisobola kubulawo nti kyokka bbo nga famire, mukulu waabwe yatuuka kufa nga talina ky’abagambye ku famire ya Nsubuga. "Nambooze mwana yazaalibwa buzalibwa tasobola kumanya nti ono ye kitange oba oli era nnyina bw'aba yafa ng'amulaze nti Kayongo ye kitaawe naye gw'amanyi naye omusaayi gujja kusalawo eggoye." Nabisubi bwe yagambye.\nFatuma Nankya nga naye nnyina wa Nambooze omuto yagambye nti, emyaka 17 bukya Nakato afa, tabalabanga ku bantu bavudde mu famire ya Nsubuga. Nsubuga yali akola mu makomera nga yazimba e Seeta, Mukono.\nBasabye ogwa Nambooze gugobwe\nKkooti eragidde Gavumenti ereete obujulizi ku Nambooze


Bukedde Online - Engeri abagagga gye baatuggye ku yunivasite okututwala ku lyato\nOmusuubuzi afiiridde mu kabenje mu lwera...\nOmuntu waffe akyatubuzeeko – famire\nOMUWALA wa Yunivasite y’e Makerere annyonnyodde engeri gye baatuuka ku lyato kyokka ne basimattuka okufa bwe lyabbira mu nnyanja nga lifunye obuzibu. Eron Ndagire ali mu mwaka ogusooka ng’asoma diguli mu by’amawulire.\nYattottoledde nnyina Patricia Walujju ow’e Kitende engeri mukwano gwabwe omu omulenzi bwe yabanona mu hositeero mwe basula ne banne bana n’abatwala e Gaba gye baalinnyira eryato okugenda okulya obulamu.\nKigambibwa nti omuvubuka ono eyanonye abayizi bano y’omu ku baatandikawo bizinensi y’okunoonya abawala ba Yunivasite ne babatwalira abagagga okwesanyusa ku bubaga n’ebiduula ebibeera mu bifo eby’enjawulo nga ku maato.\nNe ku luno omuvubuka ono yakima abawala bano n’abatwala ku lyato bakole nga bulijjo bwatwala abawala abalala kyokka ku luno ebintu ne bitagenda bulungi akabenje ne kagwawo omwafiiridde abantu abasoba mu 32.\nNDAGIRE ANNYONNYOLA EBYALIWO Twali mu hositeero gye tusula ne bannange bana mukwano gwaffe n’ajja n’atuwa pulogulaamu y’okugenda ku lyato.\nTwasitukiramu ne tumugoberera era twatuukira ku KK Beach e Ggaba we twasanga abantu abalala nga bali mu kunywa n’okulya. Wadde ebyokunywa naddala omwenge byaliwo mu bungi, ffe tetwanywa era ku lyato twali balamu bulungi ekyatuyamba ennyo okusimattuka akabenje.\nEryato lyakeerewa nnyo okusinziira ku ssaawa ze twalina okusimbula kyokka oluvannyuma lyajja ne tugenda. Akaseera kaayitawo katono embeera n’etandika okutabuka era ebyaddirira buli omu alina engeri ye gye yabirabamu kyokka nze n’abawala mikwano gyange twafuna omukisa ne tubuukira mangu eryato eryasooka okujja okudduukirira era n’omulenzi eyali atututte naye twagenda naye.\nBwe nava ku lyato nadduka ne nneekweka awantu e Kawempe. Mba ndi eyo omuntu n’ankubira essimu nti alabye ekifaananyi kyange mu mawulire nti nafiiridde mu lyatyo. Nakubira ab’enganda zange ne mbategeeza nti ndi mulamu era ndi Kawempe.\nEBYADDIRIDDE NGA NDAGIRE AMAZE OKUZUUKA\nSsenga wa Ndagire, Muky. Harriet Nakimbugwe agamba nti bwe baafunye amawulire nti muwala waabwe ali Kawempe, yagenze namuggyayo n’amutwala ewa kitaawe ku kyalo Kagga mu Wakiso, oluvannyuma gye baamuggye ne bamutwala ewa nnyina e Kitende ku lw’e Ntebe. Wabula oluvannyuma , Ndagire yatandise obuteewulira bulungi ne bamutwala mu ddwaaliro abasawo bamukebere okuzuula ekimutawaanya bamujjanjabe.\nENGERI BIZINENSI Y’OKUPANGISA ABAWALA GYEKOLEBWAMU\nAbakolanga babbulooka b’abawala bano babaggya mu yunivasite n’amatendekero aga waggulu ag’enjawulo. Mu kubapangisa babasuubiza kukola bwa ‘Ushers’ soma ‘asha’. Bano be bawala abaweereza n’okwaniriza abantu ku bubaga kyokka abamu gye biggweera nga babatuusizza mu bisenge oba okubambulamu engoye bbo abagagga kye bayita okubabeesabeesa.\nAbasinga basasulwa kitono (10,000/-) naye bagenda balwana era nga basanyufu anti gye babatwala okukola abagagga babawa ‘ttiipu’ ziyite ssente z’okubeebaza emirimu olw’empeereza yaabwe n’endabika n’abalina ekigendererwa ky’okubakwana (omuwala eyagenze okukolera 10,000/- annyuka na 300,000/-) n’oluusi okusingawo. Abalala babakwanira ddala ne babafuula bakyala baabwe ne babagulira mmotoka, okubagulira ebintu eby’ebbeeyi bye bateeka mu hositeero zaabwe.\nKyokka waliwo n’abawala be bapangisa nga bakimanyi nti omulimu ogubatwala gwa kwegatta n’abagagga bano ng’era olutuuka awali akabaga nga babagabana. Abavubuka abakola ogwa kayungirizi bababuulira n’ebika by’abawala be beetaaga kati olwo ensasula n’ensinziira ku birungo omuwala byataddemu n’engeri gyakuttemu omuloodi. Waliwo n’abagagga abafuna abawala babiri n’abatwala okumubeesabeesa ng’omu bwanyiganyiga ekigere ng’omulala aweeweeta okutu.\nWaliwo abava eno nga bambadde bulungi n’oluusi nga bali mu yunifoomu zaabwe mwe bakolera kyokka olutuuka ku kabaga nga beetema sipeeya ne basigala mu bukete nga ne bw’obeera watomerwa endinga ofunamu ekinyegenyege n’omukoona ku kabina waakiri okwateko ofune essanyu.\nANOONYA ABAWALA BANO AYOGEDDE\nEdson Kirabira owa Mava Entertainment Company abalina abawala abatera okupangisibwa okukola ku bubaga bw’abagagga agamba nti kituufu waliwo be bayisaawo wadde babapangisa kukola buweereza. Yagambye nti abamu bwe batuukayo bava ku mulamwa ne badda mu kweyiiyiza mu bagagga ababaganza.\nYeewozezzaako nti abawala b’akozesa afuba okubabuulirira n’okubawa obukodyo engeri gye bayinza okusimattuka obutego bw’abagagga n’okubasasula obulungi obutakemebwa. Yagasseeko nti olw’embeera n’ekifo awali akabaga, abawala abasinga beesanga abasajja babakozesezza.\nOkugeza: muyinza okufuna omulimu nga mugenda mu kifo ekyekusifu nga ku bizinga ng’omuwala tasobola kuvaayo n’asigala mu mikono gy’abamututte. Bano babapokera omwenge ogw’ebbeeyi ogutamiiza amangu, abalala olubakuba ssente mu maaso ne zibawunza ne bakkiriza okukola buli kye babasaba ng’era ebiddirira tebibeera birungi anti obulamu bw’abagagga bano tebwesigika. Bangi bafuniddeyo ebirwadde ebikambwe, embuto ze bateetegekedde n’okufiirwa emisomo n’obubenje ng’akaaguddewo.\nOmugagga annyonnyodde engeri abantu abaafudde gye baatuuse ku lyato


Gula Bitcoin mu Nigeria Mbagirawo ate mu ngeri Eyeesigika Paxful\nGula era Otunde Bitcoin (BTC) mu Nigeria\nKugira ssente obutakosebwa Naira esereba era otaase ekika kya ssente zo mu Bitcoin. Gula Bitcoin ng`okozesa engeri y`okusasula yonna omuli Amazon Gift Card, iTunes Gift Card n`Okuyita mu Bbanka!\nBitcoin asoba mu 1000 amaze okutundibwa mu Nigeria!\nLaba essomo lyaffe ku ngeri ennyangu ey`okugulamu Bitcoin\nMbagirawo—Ebbeeyi esinga obulungi\nNyiga wano okulaba ebirondebwako byonna\nEngeri z`okusasula ezisoba mu 300\nengeri z`okusasula 300\n1. Londako engeri ey`okusasula okuva waggulu\nLonda okuva mu ngeri z`okusasula ezisinga mu Nigeria. Oba noonya engeri endala yonna okuva mu birondebwako ebiri wansi w`ensasula ezisinga.\n2. Yingizaamu omuwendo gwo\nOmuwendo mu Naira\nGoberera ebiragiro bino\n1. Genda ogule kaadi z`ekirabo mu mpeke okuva ku tterekero ly`awo wooli nga Bleesings Computer oba Konga.com.\n2. Londako engeri y`okusasula eyo waggulu era owandiikemu omuwendo gwa ssente gw`olina ku kaadi era onyige "Gula Bitcoin kati". Omuko omulala gubikkuka n`ekivuganyo nga kirondeddwa Paxful (ekivuganyo ekisinga)\n3. Soma mu bukalu bw`ekivuganyo era otandike obusuubuzi. Wanika ebifaananyi ebiraga emabega wa kaadi ewatakuddwa era ne alisiiti. Kakasa okusooka okutongoza kaadi! Nyiga eppeesa lya "Ngoberedde ebigobererwa" olwo olinde bakuweereze Bitcoin.\nGula ng`okozesa kaadi z`ekirabo\n1. Londako Okuva mu Bbanka emu okuzza mu Ndala oteekemu omuwendo ogusingayo gw`oyinza okufulumya. Omutunzi ajja kukuyamba okwongerako ssente mu waleti yo eya Bitcoin eya Paxful.\n2. Goberera ebiragiro byabwe okuweereza ssente okuva ku akaawunti yo eya bbanka okugenda eri omutunzi. TERI KUSASULIRA MU BBANKA KU KAAWUNTA, TERI KUWEEREZA NA ATM.\n3. Ng`okuweereza kukoleddwa, Nyiga ku ppeesa lya "Ngoberedde ebigobererwa" era olindeko bakuweereze Bitcoin.\n4. Bitcoin w`eri mbagirawo mu waleti yo eya Paxful era esobola okuweerezebwa awantu wonna mu nsi mangu nnyo.\nGula ng`okozesa Western Union/MoneyGram\n1. Londako Western Union oba MoneyGram era osseemu omuwendo ogusingayo gw`oyinza okufulumya. Omutunzi ajja kukuyamba okwongerako ssente mu waleti yo eya Bitcoin eya Paxful.\n2. Goberera ebiragiro byabwe okusindika ssente. Wayinza okubaawo okulwisibwa okuva mu Western Union naye omutunzi wa Paxful talwawo.\nGula ng`okozesa Western Union\nPaxful ke katale ka Muntu ku Muntu aka Bitcoin akatabaganya abaguzi n`abatunzi. Londako bulonzi engeri gy`oyagala okusasula olwo oteekemu obungi bwa Bitcoin bwe weetaaga.\nEkigendererwa kyaffe kwe kuwa abakozi enteekateeka ennyangu, ey`obwenkanya ate eyeesigika kwe basuubulira ne baganyulwa mu ntuuyo zaabwe. Ebiseera ebisinga obuzibu bwaffe obunene bwetooloolera ku ssente, okuzifuna n`okuzitambuza. Twewaddeyo okusumulula amaanyi g`abantu nga tuzimba enteekateeka y`okusasula ebikozesebwa eya muntu ku muntu mu nsi yonna ey`ebiseera eby`omu maaso. Paxful ye PayPal + Uber era ye Wall Street y`abantu.\nYambako Abanayigeria okufuna Bitcoin era osobola n`okufuna amagoba MANGI okutuusiza ddala ku60% buli kitundibwa Tandika okutunda ng`okozesa bbanka akaawunti yo eya Nigeria kati, laba okuluŋŋamya kwaffe okw`obwereere. Paxful efuna ebaguzi ba Bitcoin okuva e Nigeria abasukka mu 1000 buli lunaku.\nOlina abantu bangi b`omanyi e Nigeria abaagala okugula Bitcoin? Ng`oyita mu Kiyosiki ya Bitcoin ne Puloogulaamu y`Okwegatta osobola okuyingiza 2% ku buli busuubuzi ebbanga lyonna ng`ogabanye bugabanyi linki. Tandika kati.\nBitcoin kya bugagga kya digito ate nga ngeri ya kusasula. Paxful ekifuula kyangu okukyusa kaadi zo ez`ekirabo okuzifuula Bitcoin ate ne Bitcoin okuzizza mu kaadi z`ekirabo. Bitcoin efuuse ekyobugagga eky`ettunzi mu nsi yaffe eya digito.Oyinza okukirowoozaako nga zzaabu w`oku mutimbagano. Nga zzaabu bwabeera, n`omuwendo gwa Bitcoin nagwo guzze gukyukakyuka era gusuubirwa okugenda nga gutereera, naddala mu biseera nga ebyenfuna binafu.\nOkuzannya Zzaala - BitCasino\nAkatale aka Bitcoin akapya amakanda kagasimbye mu Nigeria\nOkugula n`okutunda Bitcoin kifuuse kyangu ne Paxful


Bukedde Online - Mnangagwa, eyabadde afuumuddwa Mugabe kati y'awa ebiragiro\nMnangagwa, eyabadde afuumuddwa Mugabe kati y'awa ebiragiro\nMuka Mugabe addukidde Namibia\nOmusuubuzi w’engoye bamukubidde e China\nEmmerson Dambudzo Mnangagwa 75, we bwazibidde nga kigambibwa nti y’awa ebiragiro ku buli ekigenda mu maaso.\nEmmerson Dambudzo Mnangagwa ng'ali ne mukazi we\nYavudde e South Afrika gye yabadde yeewogomye n’akomawo mu Zimbabwe eggulo.\nMnangagwa eyakazibwako erya “Ggoonya’ nga y’omu ku baazirwanako mu lutalo olw’ekiyeekera y’abadde omumyuka wa Pulezidenti wa Zimbabwe okuva mu 2014 kyokka Mugabe yamukutte ku nkoona ku Mmande ya wiiki ewedde ng’amulumiriza okuluka olukwe olw’okuwamba obuyinza.\nKu Lwokusatu lwa wiiki ewedde Mnangagwa yadduse mu Zimbibwe, ekiwejjowejjo South Afrika gye yasinzidde okuwera nti agenda kudda essaawa yonna atereeze ebisobye mu bukulembeze bwa Zimbabwe era bwatyo yakomyewo eggulo ku Lwokusatu nga yatuukidde ku kisaawe ky’ennyonnyi eky’amagye ekiyitibwa Manyame Air Force Base n’ayanirizibwa mu bitiibwa by’amagye ebijjuvu.\nAbaazirwanako mu lutalo lw’ekiyeekera nga bano Mugabe kw’abadde afugira emyaka 37, baawagidde amagye okumuwamba ne bagamba nti abadde akaddiye nga tekyali mu mitambo.\nSsentebe w’ekibiina kyabwe, Chris Mutsvangwa yatuuzizza olukun'gaana lwa bannamawulire ne banne ne bayozaayoza Gen. Constantino Chiwenga olw’ekikolwa ky’amagye okuzza Zimbabwe ku mulamwa n’egiggya mu mikono gy’abatamanyi Zimbabwe gye yava ne gy’ebadde egenda.\nMu kino baabadde balumba Grace mukazi wa Mugabe gwe bagamba nti kumpi y’abadde afuga nga ky’agamba bba, tekiddibwamu.\nMutsvangwa baali basemba Mugabe adde ku bbali asobole okuwummula mu mirembe, omuntu omulala alondebwe okumuddira mu bigere okutwala Zimbabwe mu maaso.


Bukedde Online - Bobi Wine akoze pulaani endala\nNantaba ayongedde obujulizi ku pulaani y’okutta...\n'Mwenyigire mu by'obulimi ebivaamu ssente'...\nAdded 26th January 2020\nBOBI Wine bwe yavudde e Jamaica yasookedde ku mukolo gwa muganda we Fred Nyanzi era eno gye yayanjulidde pulaani empya gye yayogeddeko ng’egenda okuyamba ekisinde kya People Power mu kukunga abantu nga beetegekera akalulu ka 2021.\nMu pulaani eno, Bobi Wine yagambye nti bammemba b’ekibiina balina okutegeka emikolo mingi mu kiseera kino era gikozesebwe okubunyisa enjiri ya People Power kubanga enkung’aana z’ebyobufuzi zonna ze baba bategese, poliisi ezibalemesa.\nYakunze bammemba okutegeka emikolo omuli okwanjula, embaga, ennyimbe, obubaga bw’amazaalibwa, okubatiza n’emikolo emirala nti era bwe bagitekeka bayite abakulu bonna mu People Power kiyambeko okusaasaanya obubaka bw’enkyukakyuka gye baagala okuleeta nga bayita mu kalulu k’omwaka ogujja.\nYagambye nti pulaani eno eyamba ne mu kuzzaamu abali mu kisinde amaanyi kubanga bafuna obumalirivu nga bagenda mu kaseera k’akalulu ng’ebintu bye baali bayaayaanira mu bulamu bwabwe bituukiriziddwa era bw’eba mbaga ne bakimanya nti ne bwe bafi ira mu lutabaalo, ebimu ku birooto baabimaliriza.\nYawadde ekyokulabirako ky’embaga n’agamba nti: Munnaffe bw’agenda mu lutabaalo ng’amaze okukola embaga, abeera mumalirivu kubanga abeera akimanyi nti alese Nnamwandu ataliiko kibuuzo kyonna. Ate n’omukyala awaayo obuwagizi bwonna ng’ebirooto bye eby’embaga bimaze okutuukirizibwa.\nBobi Wine yagambye nti emikolo gino balina kugitegeka mu myezi gino egisooka mu mwaka nga kye yayise akaseera akazibu tekannatuuka (akaseera ka kampeyini akasuubirwa okutandika mu August 2020).\nYakkaatirizza nti abantu be bakunga mu myezi gino nga bayita mu mikolo eginaaba gitegekebwa bammemba ba People Power, nti bagenda kuba ba mugaso nnyo mu kaseera akajja mu maaso.\nYagambye nti mu mikolo gino, n’aba NRM balina okubayita era bakozese omukisa ogwo okubaggyamu ssente ze baba baggye mu gavumenti (mu kifaananyi ky’okusonda ez’omukolo) wamu n’okubaliisa enjiri ya People Power babeegatteko.\nFred Nyanzi (mukulu wa Bobi Wine) abamu gwe bamanyi nga ‘Chairman Nyanzi’ yakoze omukolo ku Kati-Kati e Lugogo ku Lwokutaano we yatongolezza enkiiko eziteekateeka embaga ye ng’agattibwa ne mukazi we Marjorine Namukisa Katumba bwe bamaze emyaka 17 era nga bano bateekateeka okugattibwa nga March 21, 2020 mu Lutikko e Lubaga.\nMunda mu kisinde kya People Power waabaddewo amaloboozi agagamba nti emikolo egy’ekika kino giggya People Power ku mulamwa, mu kifo ky’okussa essira ku nteekateeka z’okukyusa obuyinza, ne badda mu kusonda ez’emikolo n’embaga mu kifo kye bandibadde basonda ezsa kampeyini ezibindabinda.\nMoses Bigirwa eyeeyita Genero mu People Power yagambye nti naye alina endowooza nti emikolo ng’embaga tegyetaagisa kiseera kino.\n“Museveni ne banne abatufuga ekiseera kino tewali yali ku ddaala lya waggulu ng’emmundu enyooka era n’emikolo gy’embaga baagikola wakati wa 1987 ne 1990 nga bamaze okuwangula olutalo.\nKyokka mu kwogera kwa Robert Kyagulanyi (Bobi Wine) era nga ye mubaka wa Kyaddondo East yajulizza akatabo ka munnamagye Pecos Kuteesa n’agamba nti ng’olutalo lusiriikiriddemu, Pulezidenti Museveni yalagira abalwanyi bonna abaali baagala okubaako emikolo gye bakola, bagikole nti era ekyo kyakolebwa okubazzaamu amaanyi balwane nga tewali kibataataaganya.\nMu kusonda ssente z’embaga, omu ku bateeka ssente mu bayimbi amanyiddwa nga Sipapa yazze n’awaayo obukadde 4 ez’obuliwo era ono Bobi Wine gwe yakozesezza ng’ekyokulabirako okutegeeza abantu nti emikolo egyo gijja kubayamba okufuna ssente eziba ziweereddwa abantu be yayogeddeko nti baba batumiddwa ku ‘misoni’ z’okutaataaganya emirimu gya People Power.\nSipapa y’omu ku baafuna ssente za Pulezidenti okuyambako mu kukyusa embeera z’abavubuka naddala mu “Ghetto” (nzigotta) era Bobi Wine yagambye nti ezimu ku ssente ezo zitandise okukomawo.\nOkusondera embaga oluvannyuma kwagenze mu maaso era ssente ze beeyamye zaasusse obukadde 100 ate ez’obuliwo ne zisukka obukadde 10.\nAbaasonze kwabaddeko: Meeya wa Kawempe Emmanuel Sserunjogi obukadde 10, Godfrey Kayemba obukadde 5, Omubaka Francis Zaake Zaake obukadde 5, Jose Chameleone obukadde 2 Mubarak Kawooya obukadde 2, Charles Kirumira 1,500,000/=, Abitex 1,500,000/= Latif Ssebagala akakadde kamu n’abalala naddala bannabyabufuzi abali mu kisinde kya People Power, n’abali mu kisaawe ky’okuyimba ne katemba.


MWANA wange ssente bakola nkole. Kati oyo alina ssente manya nti asobola okufuuka omwavu ate atalina n'agaggawala.\nOmusajja ono alina ssente newankubadde olabika kw'osibidde naye alina abakyala babiri.\nOmukyala owookubiri wa kyama kitegeeza nti naawe ojja kufuuka waakyama. Ogambye talabika bulungi ate ng'omusajja alina ssente, lwaki alabika bwatyo?. Tamanyi kwefaako oba omusajja tamulabirira bulungi?.\nN'ekirala obumalirivu obumanyira ku ki? Basajja bangi aboogera ebigambo naye nga tebabitegeeza, era bangi bakola ebintu ffe abakyala bye tulowooza nti mukwano naye nga balina kye baagala era bwamala okukifuna ng'akulekawo.\nWeetegereze abasajja bombi okumala ekiseera naye ow'abakyala ababiri aliko akabuuza.\nTtabamiruka 2011 ayisizza ebiteeso 7\nEmyaka 20 egy'enkulaakulana mu byobulimi


Bukedde Online - Ekiri mu kkomera gye baasibidde Kayihura: Asula wafunda nnyo\nEkiri mu kkomera gye baasibidde Kayihura: Asula wafunda nnyo\nAmagye gakutte abaserikale abalala 2 ku by'okutta...\nGEN. Kale Kayihura awezezza ennaku 14 ng’aggaliddwa mu kkomera ly’amagye e Makindye gye baasibira n’abamu ku basajja be nga: Nixon Agasirwe, Joel Aguma, Abdallah Kitatta n’abalala.\nEkkomera ly’e Makindye, Gen. Kayihura 62, gye baamusibidde okuva nga June13, amagye bwe gaamukimye ku faamu ye e Lyantonde nga talinnya, lye limu ku makomera amakakali ennyo era ebyafaayo byalyo okuviira ddala mu biseera bya Iddi Amin bitiisa.\nEnsonda mu byokwerinda zitegeezezza Bukedde nti Gen. Kayihura atandise okukaluubirirwa obulamu olw’obukwakkulizo n’amateeka amakakali bannamagye abaddukanya ekkomera lino bye baamutaddeko.\nASULA WAFUNDA NNYO\nOkwawukanako n’abasibe abalala nga Kitatta, Nixon ne boofiisa ba poliisi abalala, Gen. Kayihura asula mu ngeri y’amaka kubanga ekisenge kye yaweereddwa okusulamu kifunda nnyo nga tekisobola kugyamu kitanda ekya mukaaga ku mukaaga.\nEkisenge kya Kayihura ky’asulamu kyakolebwa nga kirina okubaamu obutanda bubiri era kitwalibwa nti kisenge kya kitiibwa bw’okigeraageranya ku buduukulu bwa ba Kitatta obufunda okufa obufi nga kyenkana omusibe talina na we yeekyusiza.\nOmu ku bantu abaalambudde ku Gen. Kayihura baategeezezza nti akasenge ke kaliko obugazi bwa ffuuti nga munaana ate mu bukiika kali ffuuti nnya n’ekitundu.\nKayihura kye yakola, kwe kwawuzaamu akasenge kano ebitundu bibiri, ekimu ne kikola ng’ekisenge omuli ekitanda, ate ekifo ekyasigalawo n’assaawo engeri y’omukeeka w’awummulira ng’akooye ekitanda.\nKu kisenge kye, kwakookerwako engeri y’akanaabiro akalimu ne ttayiro nga mwe muli ne kaabuyonjo era byonna biggwera omwo.\nEnjawulo ku kisenge kye ku buduukulu bw’abasibe abalala nga Kitatta ne Nixon, ye (Kayihura) afuna ku kitangaala era alinamu ne ntimbe kyokka basibe banne bo omusana bafunako nga bafulumye ku ssaawa 12:00 okumala eddakiika 30 zokka ne babazza munda.\nEkifo Kayihura w’alabira abagenyi (aba Famire ne balooya) waliwo entebe ssatu ng’ebbiri, buli emu etuulamu omuntu omu ate ey’okusatu ya mitto ebiri ng’etuuza abantu babiri.\nMu kasenge ako mulimu firiigi ng’erimu amazzi ag’okunywa agali mu ccupa ‘mineral water’ era ku kisenge waggulu wa firiigi we wali ttivvi ey’ekika kya Samsung era ebbanga lyonna ttivvi eno ebeera eraga omukutu ogwa CNN gwokka.\nWabula wabweru w’ekisenge wakwatiridde abaserikale aba miritale abatakkiriza muntu yenna kuyita okumpi okuggyako abo abakkiriziddwa bokka omuli abalongoosa, aba famile ne bannamateeka.\nKayihura yaggyibwako amasimu ge gonna okuva lwe yakwatibwa wabula ensonda zaategeezezza nti Kayihura yaweebwa essimu ey’oku mmeeza gy’alina okukozesa mu kufuna amasimu so ssi kukuba.\nBuli essimu lw’evuga, ng’aba miritale basembera okuwulira by’ayogera ku ssimu kubanga etteeka bwe lityo bwe liragira.\nBw’aba ayagala okwogerako n’aba Famire ye oba balooya be, Gen. Kayihura ateekwa okusooka kusaba akulira enkambi y’amagye e Makindye, Col. William Bainomugisha bw’amukkiriza ng’akuba essimu kyokka bw’agaana nga Gen. Kayihura akkakkana.


Bukedde Online - Embooko z'abawala ezongedde ebbugumu mu katemba\nEmbooko z'abawala ezongedde ebbugumu mu katemba\nJohn Blaq asajjakudde\nEbizuuse ku nju aba Ghetto Kids gye baasas...\nEndabika y’abawala bano (okuba abalungi mu ffeesi) n’okuba ne ffiga ennungi tebikomye ku kubatunda nga bbo mu bantu, abamu babawaana okunyirira ate abalala be balinamu essuubi okuzza katemba ku ntikko.\nDiana Nabatanzi (ku kkono) ne Peninah Nampanga (ku ddyo)\nWADDE abamu ebitone byabwe si bya maanyi ne bye bazannya tebinyuma, endabika yaabwe n'ebintu ebirala bye balina ku mibiri n'ennyambala bibafudde bassereebu aboogerwako mu kisaawe kya katemba.\nEndabika y'abawala bano (okuba abalungi mu ffeesi) n'okuba ne ffiga ennungi tebikomye ku kubatunda nga bbo mu bantu, abamu babawaana okunyirira ate abalala be balinamu essuubi okuzza katemba ku ntikko.\nSsebo oyinza okutunuulira ekyana nga kizannya ku ttivvi n'oyagala okukisikayo oyogereko nakyo naye nga byonna oli ku birooto.\nKati bw'owulira nga balanga, odduka za mbwa ogende oliise ku maaso n'oluusi okwogerako n'omuntu oyo.\nEra abamu oluusi bagenda mu Theatre si kunyumirwa bye bazannya wabula kulaba byana. Kino kiyambye okuzza ebbugumu mu katemba. Ye bwe gutuuka kw'abo abalina waaka omuli ‘ebikolo' n'abanyirira ensusu gujabagira.\nWano abalina ke beekoledde bafuba okutengula emitima gy'ebyana bino nga babiwa ebintu omuli ssente, emmotoka, amayumba, okubatwala ‘awutu' ku ngendo emitala w'amayanja n'okubakolera ebintu ebirala bingi.\nLeero tukuleetedde abamu ku bawala bano abakutte abawagizi omubabiro, ebitonotono ebibakwatako, ebibiina mwe bazannyira n'amaanyi gaabwe.\nOno mupya mu kisaawe kya katemba. Amazeemu omwaka gumu ng'azannyira mu Ebonies. Abasinga bamumanyi nga Topsita Nakatudde mu muzannyo gwa OMG.\nAmaanyi ge gali mu kuzannya ng'omwana omuto y'ensonga lwaki bamuyita bbebi olw'ebitundu by'azannya.\nNneebaza Katonda eyampa ka ‘bbebi ffeesi' ne ka ffiga akalungi. Ku siteegi ndabika nga bbebi naye bw'onsanga ‘awutu' nga nneekozeeko bulungi lw'okakasa nti ddala ono ‘slay qeen' si kawala kato.\nAgattako nti endabika ye nayo esikiriza abalabi era emukoledde nnyo nga ne mukunoonya omulimu yamuyisaawo mangu.\nOno oyinza okumuyita ffeesi ya Aromatic Entertainment ekibiina mwazannyira olw'endabika ye n'ekitone. Abasinga bamumanyidde mu firimu zazze azannya nga mu katemba w'oku siteegi akyali mupya. Abamu bamumanyi nga Amanda mu muzannyo Nawoloovu.\nEbirala by'akola mulimu: obwa MC, mukozi ku ttivvi, akola obulango bwa laadiyo ne ttivvi ne bizinesi ze endala. Bw'oyogera ku bannakatemba abalina ebitone, Nabatanzi toyinza kumubuusa maaso.\nBuli muzannyo gw'abaddemu bamuwa ekitundu n'obuvunaanyizibwa obw'enjawulo okugeza mu Makungula (azannya ng'omuwala ow'effujjo), mu Meron (ayolesa laavu ey'ekimmemmette) ate mu Nawoloovu (azannya ng'omuwala omuyaaye eyabba bba wa muganda we).\nAgamba endabika ye emukoledde nnyo era kimuwadde abawagizi bangi abagenda mu mizannyo gyabwe.\nAgamba nti ne gyatambulira asisinkana abasajja bangi abamuwa ssente nga bamwebaza okulabika obulungi. Ku kisaawe kya katemba, Nabatanzi agamba kye kiseera okukyusa mu bye bazannya bwe baba nga baakusigaza abawagizi.\nAgamba nti kye kiseera bave ku mizannyo gy'obutabo batunuulire ebintu bya ‘dot.com' ebikwata ku bantu.\nAzannyira mu kibiina kya Ebonies. Abasinga bamumanyi nga Ajiswag. Kati y'akola pulogulaamu ‘Oluyimba lwo ku Bukedde TV. Ng'oggyeeko okucamula abantu olw'endabika ye n'obuwero bwe yeesala ku siteegi, mu kiseera kino y'omu ku bakwatiridde ekibiina kya Ebonies olw'ebintu by'akola okusanyusa abalabi.\nYajja nga muzinyi naye kati n'okuzannya akakasizza nti ekitone akirina.\nAsinga kuzannya bitundu ebiraga embeera z'ekiyaaye ne swagga mwe baggya erinnya lye Ajiswag era kuno agattako n'okuyimba.\nOkwawukanako ne bannakatemba abamu, embeera ze ku siteegi n'obulamu bwe obwa bulijjo byawukanira ddala.\nBw'omulaba ku siteegi n'oddamu n'omusanga awantu oyinza okumuyitako oba obutakkiriza nti gw'olabye ng'azannya.\nKu siteegi olaba omuwala omuyaaye era omukyamu owa Ghetto atayagala kumanya mbeera yonna ate ebweru abeera musirise nnyo. Wadde ayogerwako ng'omu ku mbooko za Ebonies, agamba ye atunuulira nnyo ekitone ky'omuntu okusinga endabika.\nJudith Kaweesi Namuleme\nY'omu ku baweereza pulogulamu ya Kasalabecca mu kidduula ku Bukedde Tv2 okuva ku Mmande okutuuka ku Lwokutaano. Azannyira mu Aromatic Entertainment era y'omu ku bawala abakikwatiridde.\nYazannyirako ne mu Diamonds Ensemble ekya Kato Lubwama.\nAgamba nti wadde ekitundu oba ekyo ky'okola mu muzannyo kikumanyisa mu bantu, endabikayo ekutunda nnyo era omuwala omulungi ayitawo mangu.\nYennyamidde olw'ebibiina bya katemba ebisasika nga tebizimbye baana olwo abapya ne bafuna obuzibu okwetunda mu bantu okubamanya kubanga be balina okwesaggulira obuwagizi.\nAzannyira mu kibiina kya Ebonies. Mu muzannyo gwa OMG bamumanyi nga Britah. Katemba gwe mulimu omukulu gw'akola kw'agatta ebirala. Agamba nti wadde ekisaawe kya katemba kigenze kikula n'okukyuka, bingi bikyetaagisa okukola okwongera okulinnyisa omutindo, okusikiriza abalabi ne bamusaayimuto abalina ebitone okuyingira katemba n'okumufunamu.\nAgamba nti wadde ekitone akirina katemba amuli mu musaayi, kuva mu buto.\nN'endabika ye kyakulwanyisa era abantu bamuyaayanira. Ekinnuma be bantu abatategeera mulimu gwe tukola nti ono aba katemba.\nBwe bakulaba ku siteegi nga weesaze akagoye oba ng'oliko ekitundu kya laavu ky'ozannya ne by'okola nga batandika okukusalako ebigambo n'abamu okukuyita malaaya olwo n'abamu ne bakozesa omukisa guno okukukwana.\nBetty Nawanyana Destine\nAzannyira mu Xpendeboz Entertainment. Bangi bamumanyi nga Irene mu muzannyo ‘‘Ekimuli mu ddungu'' era ye maneja mu kkampuni ya Kenny tour & travel.\nAgamba nti katemba tamunoonyaamu ssente, azannya lwakuba amwagala n'okukulaakulanya ekitone kye n'okubaako ettoffaali ly'agatta ku nsiike eno. Katemba gwe tuzannya akyabulamu naye ekirungi gye tulaga tulabayo.\nAkanyiriro k'olaba n'akamwenyumwenyu akatanva ku matama ge gamu ku maanyi gange. Omuwala anyirira buli kimu kimwanguyira ne mu kuzannya emizannyo oba firimu bakuwa ebitundu w'olabikira amangu ekikuyamba okumanyika amangu n'abantu okukwagala.\nOno wa Zubair family. Abasinga bamumanyi nga Fifi mu muzannyo Namujinga. Agamba nti ekimu ku bisaanyizo bannannyini bibiina bye batunuulira y'endabika y'omuntu kubanga omuwala omulungi atundika mangu mu bantu wadde nga n'ekitone nsonga nkulu.\nAgamba nti ekimu ku bireetedde katemba okusigalira emabega kye kikwate ekiri mu bantu nga balowooza nti abaludde ennyo mu nsiike be bamanyi ne batafaayo kutunuulira n'okuwa omukisa bamusaayimuto obwedda bayogerako nga ‘abakabi mu katemba'.\nYagasseeko nti emizannyo gye bazannya ne giragibwa ku Bukedde TV kibayambye okutumbula bye bakola.\nManisulah Mwavita Matovu\nOno naye wa Zubair family ng'abamu bamumanyi nga Nabbosa mu muzannyo Ekiraamo. Agamba nti ekirooto kye kya kufuuka munnakatemba ali ku ddala ly'ensi y'onna ng'azannya n'Abazungu ku siteegi emu.\nNg'oggyeeko endabika y'omuntu, Matovu agamba n'ennyambala kikulu kubanga nayo esikiriza abalabi.\nAgamba nti wadde asasulwa oku- zannya, ky'akola akinnyumirwa era olumu akozesa obudde buno okweggyako situleesi.\n‘‘Tufubye okwagazisa abantu katemba naye olw'okuba tukyali mabega wa tekinologiya, weesanga nga waliwo kye mwetaaga okukoseza kyokka nga temusobola kukifuna.\nKati abantu bwe balaba ekintu kye kimu ku Ttivvi tebeegomba kudda mu theatre.\nYvonne Keza Nakalembe\nWa Xpendeboz Entertainment. Amazeemu emyaka ebiri ng'abamu bamumanyi nga Diana mu muzannyo ‘Ekimuli mu ddungu'. Muyizi ku MUBS e Nakawa.\nOkufaananako n'ensiike y'okuyimba, agamba ne mu katemba okuvuganya kw'amaanyi lwakuba nti kusinga munda mu bibiina.\nAgattako nti endabika ye n'obuvumu bwayolesa ku siteegi bye bimu ku bimufudde ow'amaanyi n'abantu okumumanya.\nJane Frances Nassali\nOno naye wa Zubair family, mu Namujinga azannya nga Nakawungu. Katemba amumazeemu emyaka ebiri kwagatta okuyimba.\nEkimu ku biruubirirwa bye kwe kusitula ekisaawe kya katemba wadde mu kiseera kino balina okusoomoozebwa obutaba na ssente zimala okukola ku biyinza okusikiriza abantu. Okwawukanako ne banne, Nassali agamba nti wadde endabika y'omuntu kikulu, abantu basinga kutunuulira ebyo by'ozannya ku siteegi.\nN'omubi asobola okuba ow'amannyi bw'aba alina ekitone. Balwana kuzza katemba ku ntikko Ebbugumu bwe likendedde mu katemba w'oku siteegi ng'abantu tebakyagendayo kulaba mizannyo, bannakatemba basazeewo okwekolamu omulimu.\nAbamu bavuddeyo n'obukodyo okulaba nga basikiriza abantu okuddayo mu Theatre babasanyuse n'okubasomesa.\nBbossa Sserunkuma akulira Zubair family agamba nti ekisaawe kya katemba kisigalidde nnyo emabega ekigobye abantu mu mizannyo gye bategeka.\n"Ebintu ebyaleetanga abantu kati babirabira ku ssiimu zaabwe olwa tekinologiya. Kuno bw'ogattako emipiira gy'ensi za Bulaaya naddala Bungereza egikutte abantu omubabiro ne gujabagira.\nEmipiira gino giragibwa kumpi mu budde bwe bumu naffe we tubeerera ku siteegi ng'abasinga basalawo kugenda mu mipiira era gitukosezza nnyo.\nSsente nazo ntono mu bantu. Omuntu bw'omusasuza 20,000/- olaba ng'akaluubirizibwa kyokka nga naffe twetaaga ssente okukola ebibanyumira n'okusasula abazannyi.\nAyongerako nti abamu ku bannannyini bibiina tebafuddeyo kuteekamu maanyi na kuyiiya binyuma era bangi bajjula bitayidde ekissizza ensiike ya katemba.\nKati bali mu kaweefube w'okwagazisa abantu katemba n'okuteekamu ebirungo omuli: ebibiina eby'enjawulo okwegatta ne bizannyira wamu mu mbeera ey'okuvuganya ani asinga, okutabikamu abayimbi n'ebirala.\nYe Joseph Ssennabulya owa Xpendeboz Entertainment emizannyo gyabwe okulagibwa ku Ttivvi nga Bukedde kigenda kwongera okubayamba kubanga kuno abantu kwe basiiba era kwe balina okubalabira n'okumanya bye bakola olwo mu Theatre bajje okweyongeza n'okunnyonnyoka bye bazannya.\nAyongerako nti y'essaawa okuva ku mizannyo gy'obutabo badde ku biriwo biyite ebya Dot.com kubanga abantu banyumirwa era baagala kulaba ebibakwatako naddala abakyala.\nKyokka waliwo n'abawala abalala abali mu bibiina ebirala nga Diamonds Essemble, Bakayimbira, Afri - Talent n'ebirala abalabika obulungi.\nJamilah Kalungi y'omu ku bawala abaludde ennyo mu kisaawe ky'okuzannya ebinayuganda.\nLandiroodi yangoba lwa kukyaza bagenyi


Bukedde Online - Bannaddiini musse ekitiibwa mu buwangwa nga Ssaabasumba bw'abadde- Gabunga\nBannaddiini musse ekitiibwa mu buwangwa nga Ssaabasumba bw'abadde- Gabunga\nOmutaka Gabunga, Mubiru (wakati) ne Benon Kibuuka (ku ddyo) ng'abasabira omwoyo gwa Ssaabasumba e Lubaga.\nOMUTAKA Gabunga,Mubiru Zziikwa owookubiri, asoomoozezza Bannaddiini ku kussa ekitiibwa mu buwangwa n'Ennono.\nGabunga,yasinzidde ku Lutikko e Lubaga mu Mmisa eyategekeddwa ab'ekika ky'e Mmamba okusabira abadde Ssaabasumba w'essaza ekkulu erya Kampala kati omugenzi, Dr. Cyprian Kizito Lwanga n'amwogerako ng'omuzzukulu abadde assa ekitiibwa mu buwanga bwe.\nGabunga, yategeezezza nti okufa kwa Ssaabasumba Lwanga ddibu ddene nnyo mu kika ky'Emmamba olw'engeri gy'abaddde aweerezaamu ekika kye awatali kwekuluntanza nakuyisa lugaayu mu bajjajja be abamulambika mu nnono.\nGabunga yanokoddeyo nti Ssaabasumba Lwanga abadde yenyigira butereevu mu mikolo gyonna egy'ekika era ng'agoberera ennono zonna nga bwe zirambikiddwa awatali kwegulumiza wadde ng'abamu ku Bannaddiini eby'obuwangwa tebabitwalanga ensonga n'asaba bonna okuyigira ku mugenzi Lwanga nga bw'abadde.\nYe omuwandiisi w'ekika ky'Emmamba, Andrew Benon Kibuuka,yasinzidde wano n'alaajanira Klezia okwongera okukwasizaako ekika ky'Emmamba nga Ssaabasumba Lwanga bw'abadde akola nti era abadde abawa ekifo kya Pope Paul Gardens okutuulizaayo enkiiko z'ekika awatali kubasasuza wadde ekikumu n'asaba omwoyo ogwo gusigale nga gutambula.\nMgr. Kasibante, eyakulembeddemu Mmisa, yasiimye Gabunga olw'okwagala muzzukulu we Ssaabasumba Lwanga n'asalawo okukulemberamu bazzukulu be okumusabira ekitambiro kya Mmisa.\nEkibalo kya bizinensi y'amagi amafumbe\nAba minisitule batadde akazito ku Eezzy ku luyimba lwa'Tumbiiza saawundi'\nEbbaluwa ya Ssenga: Lwaki toyagala kwegatta?\nLwaki teweesonyiwa essimu ya balo?\nLwaki toyagala kwegatta?


Okuva 22 Endagaano Enkadde nʼEndagaano Empya (LCB)\n22 “Omuntu bw’anabbanga ente ya munne, oba endiga, n’agitta oba n’agitunda; anazzangawo ente ttaano olw’emu gy’abbye, n’endiga nnya olw’endiga emu.\n2 “Omubbi bw’anaakwatibwanga ng’amenya ennyumba, n’akubibwa emiggo n’afa; amukubye taabengako musango olw’okuyiwa omusaayi gw’omubbi oyo; 3 naye singa ebyo bigwawo ng’enjuba emaze okuvaayo, anaabangako omusango olw’okuyiwa omusaayi ogwo. Omubbi anaateekwanga okuliwa; naye bw’abanga talina kantu, anaatundibwanga alyoke asasulire bye yabba.\n4 “Omubbi singa akwatibwa lubona nga n’ensolo gy’abbye agirina nnamu, oba nte, oba ndogoyi oba ndiga, anazzangawo bbiri bbiri.\n7 “Omuntu bw’anaateresanga munne ensimbi oba ebintu bye ebirala, ne bamala babibbira mu nnyumba ye; omubbi bw’anaakwatibwanga anaaliwanga emirundi ebiri. 8 Naye omubbi bw’ataakwatibwenga, nannyini nnyumba ateekwa agende eri abalamuzi, basalewo obanga ebintu bya munne ye yabitutte. 9 Mu buli misango gyonna egy’okubeera n’ebintu mu ngeri emenya amateeka, ng’okubeera n’ente, oba endogoyi, oba endiga, oba ekyambalo, oba ekintu ekirala kyonna ekinaabanga kibuze, omuntu n’amala akyogerako nti, ‘Kino kyange,’ omuntu akirina n’oyo akiyita ekikye banaatwalanga ensonga zaabwe eri abalamuzi. Oyo abalamuzi gwe banaasaliranga nti gumusinze, anaddizangawo munne emirundi ebiri.\n10 “Omuntu bw’anaateresanga munne endogoyi, oba ente, oba endiga, oba ensolo endala yonna; n’emala efa, oba n’erumizibwa, oba n’etwalibwa nga tekitegeerekese agitutte, 11 ensonga zaabwe zinaagonjoolwanga nga eyatereka alayidde mu maaso ga Mukama nti ensolo eyo si ye yagibba. Nannyini nsolo ateekwanga okukkiriza ekirayiro ekyo, era taasasulwenga kintu kyonna. 12 Naye bw’eneemubbibwangako, anaagiriwanga. 13 Bw’eneebanga erumbiddwa ensolo enkambwe n’etaagulwataagulwa, anaaleetanga ebitundutundu byayo ebisigaddewo ng’obujulizi; taaliwenga nsolo etaaguddwataaguddwa.\n16 “Omusajja bw’anaasendasendanga omuwala omuto akyali embeerera, ne yeebaka naye, atwalengayo ebintu ebyobuko, amuwase. 17 Naye singa kitaawe w’omuwala agaanira ddala okumumuwa, era asasulangayo omuwendo gw’ensimbi ogwenkanankana n’eby’obuko ebiweebwayo ku mbeerera.\n18 “Omukazi omulogo omuttanga bussi.\n19 “Omuntu akola eby’ensonyi n’ensolo ateekwanga kuttibwa.\n20 “Omuntu atwalanga ssaddaaka eri katonda omulala, atali nze Mukama, azikirizibwenga.\n21 “Bannamawanga temubayisanga bubi, so temubanyigirizanga, kubanga nammwe mwali bannaggwanga mu nsi y’e Misiri.\n22 “Nnamwandu ne mulekwa temubajooganga. 23 Bwe munaabajooganga ne bankaabira, nnaabawulirizanga. 24 Obusungu bwange ne bubuubuuka, mmwe ne mbatta n’ekitala. Bakyala bammwe ne bafuuka bannamwandu n’abaana bammwe bamulekwa.\n25 “Bw’owolanga ensimbi omu ku bantu bange abali mu mmwe, ng’ali mu kwetaaga, teweeyisanga ng’abawozi b’ensimbi abalala; tomusasuzanga magoba. 26 Bw’otwalanga ekyambalo ky’omuntu ng’akakalu, kimuddize ng’enjuba egenda okugwa; 27 kubanga ekyambalo kye ekyo kye ky’okwebikka kye kyokka ky’alina. Kale bw’otokimuddiza olwo asule mu ki? Bw’anankaabiriranga nzijanga kumuwuliriza, kubanga ndi wa kisa.\n28 “Tovumanga Katonda, wadde okwogera obubi ku bafuzi bammwe.\n29 “Tolwangawo kuwaayo ku bibala ebibereberye nga byengedde.\n“Mutabani wo omubereberye onoomumpanga. 30 Ente zo n’endiga zo nazo onookolanga bw’otyo. Onoozirekeranga bannyina baazo okumala ennaku musanvu; onoozimpanga ku lunaku olw’omunaana.\n31 “Mujjanga kuba bantu bange batukuvu. Noolwekyo temuulyenga nnyama ya nsolo etaaguddwataaguddwa ebisolo eby’omu nsiko. Munaagirekeranga mbwa.


Bukedde Online - Baabano abayimbi ne bannakatemba abaagala okuyingira ebyobufuzi\nBaabano abayimbi ne bannakatemba abaagala okuyingira ebyobufuzi\nBalonze omwogezi w'essiga eddamuzi omuggya...\nOwa Poliisi ayagala Kirumira avunaanibwe...\nOLUVANNYUMA lwa Robert Kyagulanyi Ssentemu (Bobi Wine) okuwangula ekifo ky’omubaka wa Kyaddondo East, abayimbi ne bannakatemba abalala nabo bakwatiddwa omubabiro okuyingira olw’okaano lw’ebyobufuzi.\nKing Saha (amannya Manisoor Ssemanda) atunuulira kya Kyotera mu 2021 era yazimbyeyo ennyumba nga yeetegekera okuttunka ne Minisita Haruna Kasolo.\nKigambibwa nti abamu ku bano baayogedde dda ne Bobi Wine n’abamatiza bayingire olwokaano.\nRonald Mayinja: Ono ku ntandikwa y’omwaka guno yalangirira nga bw’ayingidde DP era yayongera ne ku bitabo.\nAtunuulidde Nansana Municipality naddala ng’akalulu kaddiddwaamu ne basazaamu Wakayima Musoke kyokka era n’e Gomba gy’azaalwa nayo alowoozaayo.\nGeoffrey Lutaaya: Oluvannyuma lw’omubaka wa Kakuuto, Christopher Kalemba okusazibwamu kkooti, Lutaaya y’omu ku batunuulidde ekifo era alinze ekinaava mu kkooti ejulirwamu. Yaddayo okusoma okwewala okutawaanyizibwa ebitabo.\nAbalala kuliko: Dr. Hilderman (Hillary Kiyaga) ayagala ekya Mawokota North naddala nga Amelia Kyambadde awummudde; King Saha (amannya Manisoor Ssemanda) atunuulira kya Kyotera mu 2021 era yazimbyeyo ennyumba nga yeetegekera okuttunka ne Minisita Haruna Kasolo.\nMunnakatemba Patrico Mujuuka naye atunuulidde kuvuganya Nakifuma, Matthias Walukagga atunuulidde Kalungu East ekiikirirwa Vincent Ssempijja era alwana ku mpapula za buyigirize; ate Mikie Wine (Michael Mukwaya) naye ategeka kulumba Nakawa attunke n’owa FDC Micheal Kabaziguruka.\nKuno gattako abalala abaalaga edda obwagazi bw’ebyobufuzi okuli Eddy Yawe akyayagala ekya Kira Municipality awali Ssemujju Nganda, Ragga Dee, Zuliya Basiima Nakapanka naye ayagala eky’e Nakifuma, Katongole Omutongole ayagala eky’e Bbaale mu Kayunga ne Meddie Nsereko agambibwa nti ayagala kya Busiro North omuli Minisita Dennis Ggalabuzi.


Bukedde Online - Abazannyi ba Cranes beetegekedde eza CHAN\nMU kampeyini 3 ezisembyeyo nga Uganda Cranes eyiseemu okuzannya empaka za CHAN, omuzannyi omu yekka y’aguliddwa ttiimu eziri ebweru w’eggwanga!\nMicho (ku kkono) ng’atendeka abazannyi e Lugogo.\nLwamukaaga mu za CHAN Uganda Cranes - South Sudan\nEbisale 15,000/- 25,000/- ne 50,000/-\nKu mulundi guno nga bagenda okuzannya omupiira ogunaabasembeza ku z’akamalirizo, abazannyi bawaga nti baakuzannya n’obukodyo obw’enjawulo, basikirize ttiimu z’ebweru zibagule.\nEmpaka za CHAN zizannyibwa abazannyi abagusambira awaka ng’ez’omulundi guno zaakubeera Kenya.\nAbazannyi aboolesa obukodyo obulungi, basikiriza ttiimu ennene ne zibagula.\nUganda, yeetegekera South Sudan gy’eddiηηana nayo ku Lwomukaaga mu mupiira gw’erina okuwangula okutangaaza omukisa gw’okwetaba mu mpaka z’omwaka.\nMu kutendekebwa kwa ttiimu mu kisaawe e Lugogo, abamu ku bazannyi baategeezezza nti; “Tumaze ebbanga nga twetaba mu mpaka zino wabula ku luno, twagala tukozese obukodyo obw’enjawulo obusikiriza ttiimu ennene zitugule naffe tulye ku nsimbi.”\nUganda yaakeetaba mu mpaka za mirundi 3 (2011, 2014 ne 2016) kyokka mu zonna, yaakatunda Yunus Ssentamu okuva mu Vipers okwegatta ku AC Vital eya DR Congo.\nMu 2014 ezaali e South Afrika, Ssentamu yateeba ggoolo 3 ezaasika Vital n’emugula.\nNicholas Wadada, omu ku bakyasinze okulwa mu Cranes ezannya empaka zino yategeezezza nti bwe banneesogga ez’akamalirizo, e Kenya baakugenda n’ekiruubirirwa eky’okwolesa obukodyo obw’enjawulo obusikiriza bakitunzi.\nWadada yawagiddwa, Geoffrey Sserunkuuma, Timothy Awany, Bernard Muwanga ne Muzamir Mutyaba.\n"Tugenda kukola nnyo tuyiseewo ttiimu, bwe tutuuka e Kenya tutandike okunoonya akatale nga tuzannya omupiira ogututunda," Sserunkuuma, kapiteeni wa ttiimu, era nga ye yateeba ggoolo emu yokka Cranes gye yafuna mu mpaka eziwedde, bwe yategeezezza.\nOkutuukiriza kino, balina okusooka okuwandula South Sudan, bwe baddingana ku Lwomukaaga mu kisaawe e Lugogo mu z’okusunsulamu.\nMu gwasooka baagwa maliri (0-0) e Juba. Cranes okuyitawo yeetaaga buwanguzi, ettunke n'anaayitawo ku Rwanda ne Tanzania, okufunako ttiimu egenda okuzannya ez’akamalirizo.\nEmirundi esatu Cranes gy’ekiise mu CHAN, tevangako mu kibinja.\nSOUTH SUDAN BATUUKA LWAKUNA:\nOmwogezi wa FUFA, Ahmed Hussein yategeezezza nti ttiimu ya South Sudan etuuka enkya (Lwakuna), wadde ng'abakungu abamu baatuuse ku Lwokubiri okugiteekerateekera.\nEnkolagana ya Jeff Kiwa ne Sheebah ezzeemu ebirumira\nAbayimbi abato beekokkola okuyimba n'abanene